Қозоғистон маҳсари хорижда харидоргир - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистон маҳсари хорижда харидоргир\nҚозоғистон маҳсулоти хорижда харидоргир. Жаҳон бозорида, масалан, махсар мойи ўз ўрнини топди. Жамбил вилоятининг Жуали туманида ишлаб чиқарилган ушбу маҳсулотнинг дастлабки экспорт партияси юборилди. Хитой ва Бельгияга 1200 тонна тоза маҳсар ва 40 тонна мой сотилди. Завод йилига беш минг тоннагача экологик тоза маҳсулот ишлаб чиқара олади. Маҳсулот сифати юқорилиги туфайли унга талаб ортиб боряпти. Келгуси йил завод ишлаб чиқариш қувватларини оширмоқчи.\nПЕРУЗА ОРТАЕВА, ТАДБИРКОР:\n– Бу йил биз 2 минг тонна махсар йиғдик. Шунинг саккиз юз тоннасидан сифатли мой сиқиб олинади. Хитойга яна 40 тонна мой жўнатиш ниятидамиз.\nВатанимизда етиштирилган мол ва қўй гўшти ҳам хорижий бозорларда харидоргир. Ғарбий Қозоғистон вилояти корхоналари 3 минг тоннадан зиёд гўшт экспорт қилишга улгурди. Сўнгги тўрт йил ичида саккиз минг тонна атрофида мол ва 720 тонна қўй гўшти чет элларга сотилди. Музлатилган гўшт ва гўшт маҳсулотлари Россия, Арманистон, Эрон ва Тожикистонга юборилади. Хитойликлар ҳам маҳсулотимизни харид қилиш истагида. Шунинг учун минтақа раҳбарияти бўрдоқи боқиш майдончаларини кенгайтириш ҳаракатида. Ҳозир улардан 11 таси гўшт етказиб бериш билан машғул.\nНУРГУЛЬ МУҚАНОВА, ҒАРБИЙ ҚОЗОҒИСТОН ВИЛОЯТИ ҚИШЛОҚ ХЎЖАЛИК БОШҚАРМАСИ МАТБУОТ КОТИБИ:\n– Сирим туманида минг бош молга мўлжалланган бўрдоқи боқиш майдончаси фойдаланишга топширилди. Зелёновск туманида 3 минг ва 5 минг молга мўлжалланган шундай майдонча қуриш режалаштирилган. 2019 йил апрелидан бошлаб Казтал туманида 5 минг бош молга мўлжалланган майдонча қурилиши бошланади.\n2021 йилга бориб Қозоғистон қишлоқ хўжалиги маҳсулотлари экспортини бир ярим миллиард долларга етказиш ниятида.


Бош саҳифа / Соғлиқни сақлаш / “Ўзфармсаноат” доривор ўсимликлар асосида препарат...\n“Ўзфармсаноат” доривор ўсимликлар асосида препаратларни ишлаб чиқариш бўйича лойиҳани амалга оширади\n“Ўзфармсаноат” Давлат акциядорлик компанияси доривор ўсимликлар асосида препаратлар ишлаб чиқариш бўйича уч йилга мўлжалланган лойиҳани амалга оширади. Бунинг учун ўрмон хўжаликларига оид 10 миллион гектар ерни фермерлик мулклари учун ажратиб, доривор ўсимликлар экишни йўлга қўйиш режалаштирилмоқда.\nМамлакатимизнинг ҳар бир вилоятида экинзорлар яратилади, хорижий сармоялар асосида фармацевтик корхоналар ишга туширилади.\nЖорий йилнинг охирида ва кейинги йилнинг бошида мазкур дори воситаларининг ишлаб чиқарилиши бошланади. Ушбу лойиҳа 2015 йилда “Ўзфармсаноат” Давлат акциядорлик компанияси томонидан режалаштирилган жами 48 та лойиҳадан биридир. Янги лойиҳаларнинг умумий қиймати қарийб 222 миллион долларни ташкил қилади.


Соғлом авлодни тарбиялашнинг муҳим омили\nБМТнинг Бола ҳуқуқлари тўғрисидаги конвенцияси қабул қилинганлигининг 25 йиллиги ҳамда ЮНИСЕФнинг Ўзбекистондаги ваколатхонаси иш бошлаганига 20 йил тўлиши муносабати билан ўтказилган ушбу тадбирда Сенат аъзолари, Қонунчилик палатаси депутатлари, халқ депутатлари вилоят Кенгашлари доимий комиссиялари раҳбарлари, тегишли вазирлик ва идоралар, ЮНИСЕФ ҳамда бошқа халқаро ташкилотларнинг Ўзбекистонда аккредитация қилинган ваколатхоналари, нодавлат нотижорат ташкилотлари, миллий ва хорижий экспертлар вакиллари қатнашди.\nДавра суҳбатида қайд этилганидек, ҳар қандай давлатнинг эртанги куни ва ривожланиш истиқболлари болалар ҳамда бутун ёш авлоднинг бахт-саодатига боғлиқ. Ўзбекистонда болаларнинг ҳуқуқларини таъминлашга, уларнинг ҳар томонлама ривожланишига, ёш авлоднинг манфаатларини кафолатли ҳимоя қилишга ва эҳтиёжларини қондиришга давлат томонидан ғоят жиддий эътибор қаратилмоқда. Президентимиз Ислом Каримов ташаббуси билан соғлом, баркамол авлодни тарбиялаш, оналик ва болаликни муҳофаза қилиш давлатимиз сиёсатининг ғоят муҳим йўналишлари сифатида белгиланган. Юртимизда 2014 йилнинг “Соғлом бола йили” деб эълон қилинганлиги бунинг яна бир ёрқин ифодаси бўлди.\nЎзбекистон мустақилликни қўлга киритган дастлабки кунларданоқ болаларнинг ҳар томонлама ривожланиши учун зарур ижтимоий-иқтисодий, қонунчилик, институционал шароитларни яратиш, уларнинг ҳуқуқлари ҳимоя қилинишини таъминлаш давлат сиёсатининг устувор масаласига айланди. Бу соҳада Ўзбекистон Республикаси томонидан 1992 йил 9 декабрда БМТнинг Бола ҳуқуқлари тўғрисидаги конвенцияси ратификация қилиниши ҳамда унинг қоидаларини мамлакатимиз миллий қонунчилигига имплементация этилиши муҳим қадам бўлди.\nМуҳокама давомида Ўзбекистон Конвенция қоидалари бўйича ўз мажбуриятларининг бажарилишини изчил таъминлаб келаётганлиги таъкидланди. Ўзбекистон Республикаси Конституциясига мувофиқ, оналик, оталик, болалик ва оила давлат ҳимоясидадир. Мамлакатимизда болаларнинг таълим олиш ҳуқуқини таъминлашга катта эътибор берилмоқда. Тадбир қатнашчилари болалар ҳуқуқларини муҳофаза қилиш соҳасидаги давлат сиёсати изчил амалга оширилаётганлиги, бунга жамоатчилик кенг жалб этилаётганлиги натижасида Ўзбекистонда бир қатор ижобий натижалар қўлга киритилганлигига урғу бердилар.\nДавра суҳбатида “Соғлом бола йили” Давлат дастурида мамлакатимизда жисмоний соғлом, маънавий етук, ҳар томонлама уйғун ва баркамол ривожланган, мустақил фикрлайдиган, интеллектуал салоҳиятга, чуқур билим ҳамда замонавий дунёқарашга эга, Ватанимизнинг тақдири ва келажаги учун масъулиятни ўз зиммасига олишга қодир бўлган ёш авлодни тарбиялаб вояга етказиш вазифасини изчил давом эттириш учун аниқ мақсадга қаратилган кенг кўламдаги комплекс чора-тадбирларни амалга ошириш, давлат ва жамиятнинг барча куч ҳамда имкониятларини шу йўлда сафарбар этиш кўзда тутилганлиги алоҳида айтиб ўтилди.\nПарламент аъзолари томонидан таъкидланганидек, соғлом, ҳар томонлама ривожланган авлодни шакллантириш учун қулай ташкилий-ҳуқуқий шароитларни яратишга йўналтирилган қонунчилик ва норматив базани янада такомиллаштириш зарур. Зеро, бола ҳуқуқларини ҳимоя қилиш доимий эътиборни, бу ишга мутасадди бўлган барча тузилмаларнинг куч-ғайратини сафарбар қилишни, жамоатчиликни, фуқаролик жамияти институтларини фаол жалб этишни талаб қилади. Шу билан бирга, айни шу масала доимо халқ депутатлари маҳаллий Кенгашларининг диққат-эътиборида бўлиши кераклиги кўрсатиб ўтилди.\nДавра суҳбати якунлари бўйича унинг иштирокчилари томонидан бола ҳуқуқларини таъминлаш соҳасида парламент тузилмалари ва тегишли муассасалар фаолиятини янада такомиллаштиришга қаратилган бир қатор тавсиялар қабул қилинди.\nҲалқ сўзи газетаси


DataLife Engine > Версия для печати > Ўн олти қаватли уйлар ЖИЗЗАХ КЎРКИГА КЎРК ҚЎШАДИ\nDataLife Engine > Иқтисодиёт > Ўн олти қаватли уйлар ЖИЗЗАХ КЎРКИГА КЎРК ҚЎШАДИ\n13-07-2020, 10:30. Разместил: User\nҚурилиш ва бунёдкорлик ишларига қаратилаётган юксак эътибор натижасида соҳада беқиёс ютуқлар қўлга киритилмоқда. Вилоятимиздаги барча шаҳар ва қишлоқларнинг меъморий қиёфаси тубдан янгиланмоқда. Улар замонавий шаҳарсозлик талаблари асосида ривожлантирилаётир. Аҳолининг уй-жой ва ижтимоий-маиший шароитларини яхшилашга қаратилган мажбурий чора-тадбирларнинг амалга оширилаётганлиги самарали натижалар бераётир.\nЖиззах шаҳридаги Олмазор маҳалласи томон шу кунларда йўлингиз тушиб, ўтиб қолсангиз, жуда катта қурилиш ва бунёдкорлик ишларига гувоҳ бўласиз. Маҳалла ҳудудидаги 11,6 гектар ерда бунёд этилаётган ҳар бири етти қаватли турар жой ва хизмат кўрсатишга мўлжалланган замонавий бинолар эътиборингизни тортади.\nБугун шаҳримиз улкан қурилиш майдонига айланди. Ҳукуматимиз томонидан тасдиқланган Жиззах шаҳрининг бош режасига асосан жуда катта ҳажмдаги қурилиш ва бунёдкорлик ишларини амалга ошириш кўзда тутилган.Айни пайтдабелгиланганишлар жадаллик билан давом этаётир.\n—Энди шаҳримиз чор-атрофга эмас, кўкка қараб бўй чўзади,—дейди вилоят қурилиш бош бошқармаси бошлиғи Эргаш Қўлдошев. —Бу йил илк бора Олмазор маҳалласи ҳудудида эксперимент тариқасида барча қулайликларга эга бўлган 16 қаватли турар жой биноларини қуришга киришдик. Келажакда ана шундай уйлар кўплаб қурилади. Ҳар бири 80 хонадонга мўлжалланган бу уйлар замонавий меъморчиликнинг сўнгги ютуқлари асосида, яъни монолит услубида бунёд этилаётир.\n—Ўтган асрнинг саксонинчи йилларида Учтепа шаҳарчасида монолит уйлар қурилганлигидан хабарим бор. Ўша даврда бунёд этилган икки қаватли коттеж уйларқишда зах ва совуқлигидан, ёзда эса иссиқ ва димлигидан аҳолининг ҳақли эътирозларига сабаб бўлганди. Ўзини оқламаган бундай лойиҳалар асосида қурилаётган монолит уйларни аҳоли унчалик ҳам хушламади. Шунинг учун ҳам бундай турар жой биноларини қуриш тўхтатилганди.\n—Сизни яхши тушундим. Қурилишда инсоляция деган тушунча бор, —дейди Эргаш Қўлдошев. Ҳар қандай бино ва иншоотни лойиҳалаштириш жараёнида инсоляция қоидаларига амал қилиниши зарур. Лойиҳачи бунда бино қуриладиган ҳудуднинг географик жойлашувини, қуёш чиқиши ва ботиши, шамолнинг қайси томондан эсиши каби бир қаторомилларни ҳисобга олиши зарур. Инсоляцияга амал қилинса, ҳар қандай бинонинг барча хоналарига қуёш нурининг тушиши таъминланади. Энг муҳими, бинода тоза ҳавонинг бир меъёрда айланишига эришилади. Ана шу тамойилларга амал қилинса, хона ҳароратининг мўътадиллиги ошади. Шунда хоналар қишда зах, ёзда жазирамадан ҳимояланади. Бу инсон ҳаёти ва саломатлиги учун ўта зарурдир.\nШуни таъкидлаш керакки, бунёд этилаётган 16 қаватли уйларни лойиҳалаштиришда қурилиш ва меъморчилик қонун-қоидаларининг барча жиҳатлариҳисобга олинган.Энг муҳими, турар жой бинолари замонавий Туркия технологияси асосида, энергия тежамкор ашёлардан қурилаяпти. Бундай ашёлардан бунёд этилган бинолар жаҳон андозаларига тўла-тўкис жавоб беради.\n—Жиззахда илк бор бунёд этилаётган 16 қаватли турар жой биносини қуришдек масъулиятли вазифа зиммамизга юклатилди, —дейди бош пудратчи "Бобур-Темур қурилиш материаллари" масъулияти чекланган жамияти раҳбари Маҳмуд Турсунов. —Жамоамиз юксак ишончни оқламоққа астойдил бел боғлаган. Айни пайтдабино қуриладиганмайдоннинг пойдевор ости (котлован) тайёр бўлди. Эрта-индин пойдевор қуришга киришамиз. Туркиянинг энг замонавий технологияси асосида бунёд этиладиган монолит уйларнинг ҳар бир қаватини кўтариш аниқ режа-дастур асосида олиб борилади.\nТуркия технологиясининг энг муҳим жиҳатларидан бири шуки, қурилаётган бинонинг бир қаватини бунёд этиш учун атиги 3 кун керак бўлади. Қурувчи девор оралиқларидаги каркасларни тайёрлаб олгач, опалубка (қолиплар) ўрнатади. Механизмлар ёрдамида тўсинлар оралиғини бетон қоришмаси билан тўлдириш учун атиги 56 дақиқа талаб этилади. Шундай қилиб, бинонинг биринчи қавати деворлари бор-йўғи 72 соатда тикланади. Бунга каркаслар қўйиш, опалубка ўрнатиш, бетон қоришмаси қуйиш ва қоришманинг тўлиқ қотиши ва қолипларни олиш жараёнлари киради.\nАйни пайтда мазкур ҳудудда бунёд этилаётган 16 қаватли уйлар қурилиши"Бобур-Темур қурилиш материаллари" ва "Zinatkor" масъулияти чекланган жамиятлари томонидан олиб борилаётир. Турар жой биноларинингҳар жиҳатдан қулай, шинам ва замонавийлиги кўпчилик эътиборини тортаяпти. Ҳозирда нафақат шаҳар-ликлар, балки қўшни туманларда истиқомат қилувчилар ҳам ана шу уйларни сотиб олиш истагини билдираётирлар.\nБу йил Жиззах шаҳрида амалга оширилаётган қурилиш ва бунёдкорлик ишлари кўлами янада кенгаяди.Шаҳримизнинг "Ўзбекистон" кўчаси кенгайтирилади. Ҳозир бу ерда 7 та 9 қаватли замонавий турар жой бинолари, Ўрта Осиёда ягона бўлган "Велотрек" мажмуаси ва бир қатор маданий-маиший хизмат кўрсатиш иншоотлари барпо этилаётир. Бир сўз билан айтганда, яқин йилларда Жиззах шакли-шамойили янгича қиёфа касб этган энг гўзал шаҳарлардан бирига айланади.


ҚИЗИЛҚУМЛИК ИШЧИЛАРГА АЖОЙИБ ТУҲФА\nSiz bu yerdasiz: Bosh sahifa Matbuot ҚИЗИЛҚУМЛИК ИШЧИЛАРГА АЖОЙИБ ТУҲФА\n31 May 2019 da yaratilgan\nOxirgi o'zgartirilgan sana 31 May 2019\nПрезидентимиз ташаббуси билан илгари сурилган бешта муҳим ташаббус асосида кенг кўламли ишлар амалга оширилмоқда. Китобхонлик маданиятини юксалтириш мазкур ташаббусларнинг биридир. Навоий кон-металлургия комбинатида ҳам мазкур йўналишда муайян ишлар амалга оширилиб, ишлаб чиқариш ва ижтимоий объектларда маънавият ва маърифат хоналарини қизиқарли адабиётлар билан тўлдириб бориш каби хайрли ишларга эътибор қаратилмоқда.\nЯқинда комбинат бош директори Қувондиқ Санақулов Марказий кон бошқармасининг Ташқи сув таъминоти бирлашган энергия хизматига қарашли 1,2,3, 4,5-сув насос станцияларининг ҳар бирига 20 номдаги бадиий адабиётларни туҳфа қилди.\nАмударё ўзанидан қарийб 250 километр узоқликда Қизиқум саҳросида жойлашган Зарафшон шаҳри, унинг атрофидаги ишлаб чиқариш корхоналарига “оби ҳаёт” етказиб бераётган ишчи-ходимлар ҳолидан хабар олиш, улар учун китобхонлар бурчаги ташкил этилгани кўнгилларга хурсандчилик улашди.\n- Ишимиз вахта усулида ташкил этилган. Шу боис ишдан бўш вақтимизни мазмунли ўтказишда бадиий адабиётларга эҳтиёж сезамиз. Китобларнинг аксарияти нодир асарлар эканлигидан ниҳоятда хурсандмиз, - дейди 5-насос станцияси навбатчи энергетиги Ҳусан Жумаев.


Сардор Рашидов ва ОФКнинг энг яхши футболчиси Али Мабхуд Тошкентга келади\n6 декабрь, 2017, 15:01 1955\nБир неча дақиқа олдин Малайзияда ОЧЛ-2018 ўйинларига қуръа ташланди. Унга кўра Ўзбекистон номидан иштирок этадиган “Локомотив”, “Насаф”, “Пахтакор” А, В ва С гуруҳларидан ўрин олишди.\nАгар Шота Арвеладзе шогирдлари Қатардаги ўтиш ўйинида “Ал-Гарафа”ни мағлуб эта олишса, гуруҳ босқичига йўл олишади. Гуруҳ босқичида эса “шерлар” Сардор Рашидов фаолият олиб бораятган “Ал Жазира” билан куч синашишади.\nХабарингиз бор, БАА клуби сафида бир неча кун олдин ОФК томонинг йилнинг энг яхши футболчиси деб топилган Али Мабхуд тўп тепади. Шундай экан “Пахтакор” гуруҳ босқичига чиқа олса ушбу юлдузлар Тошкентга келади!


Умар ибн Абдулазиз ўлим тўшагида\n08:00 / 18.12.2019 1645 pdf Ўқиш режими + -\nАммора ибн Абу Ҳафсадан ривоят қилинади: «Умар ибн Абдулазиз бетоб бўлиб ётганда Маслама ибн Абдулмалик унинг ҳузурига кирди. Умар ўлим тўшагида эди. «Аҳлингиздан кимга васият қиласиз?» деб сўради Маслама. «Аллоҳни унутганимда менга эслатганларга», дедилар Умар ибн Абдулазиз. Маслама яна «Аҳлингиздан кимга васият қиласиз?» деб сўради. Шунда Умар ибн Абдулазиз: «Менинг эгам Китоб нозил қилган Аллоҳдир. У солиҳ зотларни дўст тутар», деб жавоб бердилар (Аъроф сураси, 196-оят).\n17:50 / 17.12.2019 1701\n11:05 / 18.12.2019 1614\nСув ҳам улуғ неъмат\n1079 13:15 / 06.01.2019\n489 16:05 / 02.12.2019\nҚария ва унинг жорияси\nИсмоил ибн Абдуллоҳ Хузоий айтади Бармакийлар ҳукмронлиги пайтида Басра шаҳридан бир киши ўз юмуши билан келди. Ишини битиргач, Басрага яна қайтиб кетди. Ёнида давоми...\n4436 12:30 / 01.06.2019\n1402 09:10 / 13.09.2019


05 июл 2020, Тошкент вақти: 02:46\nЎзбекистон яқин орада Тожикистонга яна газ бера бошлаши эҳтимолдан ҳоли эмас. Бу ҳақда Озодликнинг тожик хизматига мустақил манбалар мамлакат ғарбидаги туманлар турғунлари сўзларига таянган ҳолда маълум қилганлар.\nТурсунзода, Шаҳринав ва Ҳисор шаҳарлари турғунлари “Тожикгаз” давлат ширкати мутахассислари бир неча кундан буён бу жойлардан ўтган газ қувурлари ҳолатини текшириб юрганини айтмоқдалар. Маҳаллий ҳукуматларга газ қувури яқинида ноқонуний қурилган барча биноларни тез орада бузиб ташлаш топшириғи берилган.\n“Тожикгаз” давлат ширкати раис ўринбосари Шавкат Шоимов Озодликнинг тожик хизмати билан суҳбатда Ўзбекистондан қайта газ етказила бошлаши ҳақида ўзига ҳеч нарса маълум эмаслигини билдирган. Бироқ Тожикистон ҳукумати иқтисодий блоки ходимларидан бири исмини айтмаслик шарти билан 2 ноябрь куни Озодликка “Ўзбекистон билан бу мавзуда сўзлашувлар бўлаётгани”ни айтган. У ўзбек гази қайтадан кела бошлашига умид билдирган, бироқ бошқа изоҳдан тийилган.\nЎзбекистон мустақилликка эришганидан кейин ҳам узоқ йиллар мобайнида Тожикистонга газ етказиб бериб турган, бироқ 2012 йили бу мамлакатга газ экспорти тўхтатилган.\nЎзбекистон табиий газ қазиб олиш бўйича МДҲ мамлакатлари орасида учинчи ўринни эгаллайди – бу мамлакатда ҳар йили 63-65 миллиард куб метр газ қазиб олинади.\nТожикистонда ўзбек газининг асосий истеъмолчилари ТАЛКО (алюминий заводи) ва “Тожикцемент” корхоналари бўлган. Ўзбекистондан газ келмай қўйганидан кейин Тожикистондаги цемент ишлаб чиқарувчи корхонанинг фаолияти тўхтаган. Бироқ ТАЛКО расмийлари маҳаллий кўмирдан газ олиш эвазига 90 фоиз эҳтиёжини қоплай олишини билдирганлар.\nСўнгги 20 йил ичида ўзбек-тожик алоқалари вақти-вақти билан чекланиб турган, 2000-йиллар бошида 500 миллион долларни ташкил қилган ўзаро савдо кўрсаткичи 2015 йилга келиб 12 миллион долларга тушиб кетган. Таҳлилчилар бу алоқаларнинг тикланиши жуда зарур, ўзаро ҳамкорлик қанча эрта бошланса, ҳар иккала мамлакат учун ҳам шунча яхши, деган фикрдалар.\nИкки мамлакат ўртасидаги ҳамкорликнинг мустаҳкамланиши ва алоқалар яхшиланишига умид Ўзбекистоннинг собиқ президенти Ислом Каримов вафотидан кейин пайдо бўлди. Ўзбекистон ташқи ишлар вазири Абдулазиз Комиловнинг сентябрь ойи охирида Душанбега қилган сафарини тожикистонликлар ўзаро алоқалар яхшиланиши томон қўйилган илк қадам, дея баҳолаганлар.\nЎзбекистонда президентлик сайлови 4 декабрга белгиланган. Бу лавозимга амалдаги бош вазир Шавкат Мирзиёев асосий даъвогар бўлиб ҳисобланади. Баъзи таҳлилчилар расмий Тошкентнинг қўшни давлатлар билан ҳамкорликни мустаҳкамлаш, хусусан, ўзбек-тожик алоқаларини яхшилаш бўйича асосий қарорлар айнан шу сиёсий жараён якунланганидан кейин қабул қилинади, деган фикрдалар.


Уйда коронавирусдан даволанаётганлар қандай дориларни ичиши керак? » Ўзбекистон янгиликлари – Zamin.uz\n, 04 2020, 01:46\n11 июл, 11:50 8 717 Жамият\nКоронавирусга қарши кураш штаби аъзоси Ҳабибулла Оқилов бугун АОКАда бўлиб ўтган брифингда саволларга жавоб берди.\nСавол: Коронавирусга чалинган, лекин касалликнинг аломатлари бўлмаган беморлар, янги қоидаларга мувофиқ, уй шароитида кузатувда бўлади. Бу тоифадаги беморлар қандай дори воситаларини қабул қилиши лозим?\nЖавоб: Симптомсиз, яъни касаллик аломатларсиз кечаётган беморларга ҳақиқатдан ҳам уй шароитида кузатувда бўлишга рухсат берилди. Кузатувни оилавий поликлиникадан умумий амалиёт шифокори олиб бориши шарт!\nҲар куни телефон орқали бемор билан боғланиб, унинг аҳволидан, тана ҳарорати ва бошқа шикоятлари бор-йўқлигидан хабардор бўлиши керак.\nУйда кузатувда бўлган беморлар оила аъзоларидан яккаланиши лозим;\n- жисмоний фаоллик, гигиена талабларини барчасини вақтида бажариш, хонани тез-тез шамоллатиб туриши лозим;\n- идиш-товоқлари бир маротаба ишлатиладиган ёки ўзи учун индивидуал бўлиши керак;\n- дори воситаларидан фақат қонни суюлтирувчи ва иммунитетни кўтарувчи дори воситаларини профилактик равишда қабул қилиши мумкин;\n- агар кузатув даврида қандайдир шикоятлар пайдо бўлса: йўталиш, томоқ қирилиши, таъм ёки ҳид сезишнинг бузилиши, тана ҳарорати кўтарилса, зудлик билан оила шифокорига ёки 103 рақамига қўнғироқ қилиб шифохонага ўтказилиши лозим".\nШахсий автотранспортда бошқа йўловчилар бўлмаса, тиббий ниқобсиз ҳаракатланиш мумкин 10 июл, 18:30\nЎзбекистонда 5 июлдан коронавирусга чалинган айрим тоифа беморлар ўз уйида даволаниши мумкин 05 июл, 09:25\nВирус блокатор вирусдан ҳимоя қиладими? 02 июл, 00:30\nКоронавирусга чалинган беморлар уч тоифага ажратилади 30 июн, 12:47\nКоронавирусга чалинган беморлар қанча муддатда тузалиши маълум қилинди 21 апр, 15:50\nШахсий автомобилда тиббиёт муассасасига бориш билан боғлиқ ҳолатларга қўшимча изоҳлар берилди 19 апр, 23:33\nСотқин генералнинг ўлими. 1946 йил 3 август – Гитлерга хизмат қилган генерал Власов қатл этилган кун 04 авг, 00:28 0\nАндрей Канчельскис: Айрим футболчилар ўзларининг нималарга қодирликларини ҳали кўрсата олишмади 04 авг, 00:22 2\nБош вазир ўринбосари карантин қандай шароитда бекор қилиниши мумкинлигини айтди 03 авг, 23:53 1\nКоронавирус: Ўзбекистонда бир кунда 700дан ортиқ янги ҳолат қайд этилди 03 авг, 23:30 0\nРоссия ўз вакцинасига эга илк мамлакат бўлишга яқин 03 авг, 23:23 289\nБожхоначилар 144 миллион сўмлик сифати кафолатланмаган дориларнинг ноқонуний аланмасига чек қўйишди 03 авг, 23:04 85\nОлимлар поездда коронавирусни юқтириш хавфини камайтириш йўлини аниқлашди 03 авг, 22:42 172\nМеган Маркл отасига ёзган хатини чоп этган газетага судда ютқазди 03 авг, 22:20 165\nТуркияда «Жалолиддин Хоразмшоҳ» сериалини суратга олиш ишлари бошланди (фото, видео) 03 авг, 21:53 248\n«Аллоҳдан бундай шароитда олиб кетмаслигини сўрадим». Юлдуз Усмонова бир неча кун иситмалаб ётгани ҳақида сўзлаб берди (видео) 03 авг, 21:27 443\nКоронавирусга қарши курашда қайси давлатдан ўрнак олиш керак? 03 авг, 21:03 624\nМутахассис коронавирусга оммавий иммунитет пайдо бўлиши шартини маълум қилди 03 авг, 20:40 534


Соч толаларидек беҳисоб ҳасанот - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 22 Июн 2018\tКӯришлар: 688\nтурли ноз-неъмат, егуликларга тўла. Лекин шу билан бирга, жамиятимизда меҳр ва мурувватга ташна, моддий ва маънавий кўмак ва ҳимояга муҳтож одамлар ҳам йўқ эмас. Турли сабабларга кўра ота-онасидан ажралган болалар - етимлар ҳам ана шу тоифага киради.\nИслом дини инсонларни бир-бирига яхшилик қилишга, муҳтожларга ёрдам беришга буюради. Айниқса, етимлар масаласига алоҳида аҳамият беради. Аллоҳ таоло Қуръони Каримнинг бир нечта оятларида хайру эҳсонни кимларга ва қандай қилишни айтиб, улар орасида етимларни алоҳида зикр этиб ўтади. Аҳли мўминнинг фақатгина Аллоҳга ибодат қилиш билан бирга, ўзи яхши кўрган молидан қариндошларига, етимларга, мискинларга, тиланчиларга, мусофирларга бериши керак, дейилади.\nМаълумки, фарзандининг моддий ва маънавий эҳтиёжларини таъминлаш - биринчи галда отанинг вазифаси. Бироқ тақдир тақозоси билан отаси вафот этган бўлса, шариатимиз гўдакнинг барча таъминотлари билан шуғулланишни жамият зиммасига юклайди. Етимни кафолатга олишнинг фазилати, унга бериладиган савобнинг улуғлиги ҳақида Пайғамбаримиз Муҳаммад (с.а.в.) кўрсаткич ҳамда ўрта бармоқларини бирлаштириб: "Етимни ўз кафолатига олган киши жаннатда менга мана шундай яқин бўлади,"- дедилар. Етимни ўз қарамоғига олишга ҳақлироқ киши энг яқин қариндошлардир, чунки яқин кишилар етимга нисбатан куюнчак ва меҳрибонроқ бўладилар. Пайғамбаримиз (с.а.в.): "Хола она ўрнидадир",- деганлар. Етимни оталиққа олиш савобли иш бўлиши билан бирга, масъулиятли ҳамдир.\nИслом дини етимларни ўз қарамоғига олган кишиларни уларга тегишли бўлган мол-мулк хусусида эҳтиёт бўлишга чақиради. Бир ҳадисда Пайғамбаримиз (с.а.в.) икки заифнинг - аёл ва етимнинг молидан узоқ бўлишингизни васият қиламан, деганлар. Кўра-била туриб етимга ёрдам бермаган, оғирини енгил қилмаган кимса Қуръони Каримда маломат қилинган.\nАбу Умома розияллоҳу анҳудан ривоят қилинади: "Расулуллоҳ (с.а.в.): "Ким Аллоҳ азза ва жалла учун бир етимнинг бошини силаса, қўли нечта сочнинг устидан ўтса, шунча ҳасанот ёзилади. Ким ўз ҳузуридаги етим қизга ёки болага яхшилик қилса, мен ўша одам билан жаннатда мана бундай бўламан", - деб икки бармоқларини яқинлаштирдилар" (Имом Аҳмад ривоятидан).\nАждодларимиз доимо етимларнинг бошларини силаб, ота-онаси йўқлигини билдирмай келганликлари ҳақида истаганча мисоллар келтириш мумкин. Ҳозир биринчи навбатда етимларга давлатимиз ғамхўрлик қилмоқда. Улар учун болалар уйларида барча зарур шароитлар муҳайё этилган. Етимпарварликни Тинчлик ва миллий бирлик асосчиси - Миллат пешвоси, Президентимиз муҳтарам Эмомали Раҳмондан ўрганайлик. Юртимиз сарвари жорий йил Наврўз айёмида Суғд вилоятига қилган сафари чоғида, Хўжанд шаҳрида Суғд вилоятининг шаҳар ва ноҳияларидан келган етим болаларни байрам билан табриклаб, уларга қимматбаҳо совғалар берди. Камина ойнаи жаҳон орқали қалбларни жунбушга солувчи бу лаҳзаларни томоша қилар эканман, болалар юз-кўзларидаги қувончни кўриб, уларга қўшилиб шодландим.\nЁ бўлмаса, олиҳиммат кишилар томонидан етим болаларнинг суннат тўйлари ўтказиб берилаётгани, уларга совға-саломлар улашилаётганини олайлик. Қишлоғимизда бир ҳурматли муаллима бор - Ортиқжон Жумаева. Бу кўнгли дарё инсон болалар уйларидан етим қизалоқларни олиб келиб, уйларида оқ ювиб, оқ тараб тарбиялади. Ота-онасидан ажралган қизларни ўзлари турмушга узатди. Онахоннинг бу амаллари барча учун ибрат дарсидир, албатта.\nРеспубликамиз Ислом маркази ва уламолар кенгаши томонидан жорий йилнинг 15 июни Рўза ҳайити, дея белгиланди. Бу улуғ айём кунлари ўтганлар ҳақига Қуръон тиловат қилишу беморлару қариялар, камбағал оилалар ҳамда етимлар ҳолидан хабар олиш, уларга мурувват кўрсатиш ҳар биримизнинг инсоний бурчимиздир. Зеро, машойихларимиз:\n"Кимки, шод этмиш етиму хастани,\nГўё очмиш биҳишти дарбастани…", - демишлар.\nБобожон Ғафуров ноҳияси марказий жоме масжиди бош хатиби муовини.\nБугун: 09-08-2020 01:32:07


Афғонистонда кучли портлаш рўй берди, кўплаб қурбонлар бор\n16:59 / 11.02.2017\nАфғонистоннинг Ҳилмонд вилоятида худкуш-террорчи томонидан содир этилган портлаш оқибатида камида 11 инсон ҳалок бўлди, 21 нафар киши жароҳатланди. Бу ҳақда Tolo News телеканали маҳаллий ҳукуматга асосан хабар берди.\nТелеканал маълумотига кўра, портлаш Лашкаргоҳ шаҳрида маҳаллий вақт билан 14.00да (Тошкент вақти билан 14.30) юз берган. Худкуш-террорчи махсус хизмат қўриқчилар отряди ёнида портловчи моддалар билан тўлдирилган машинани портлатган.\nГувоҳлардан бирининг хабар беришича, махсус хизмат машиналарига ҳам зарар етган.\nПортлаш учун масъулиятни ҳозирча ҳеч бир террорчилик гуруҳи ўз зиммасига олмаган.\nАфғонистон худкуш-террорчи Ҳилмонд


Манзилингиз:Муслимаат»Оила ва жамият»Фарзанд»Бир бўлак қотган нон\nBy Muslimaat on\t Iyul 6, 2014 Фарзанд\nКўпчилигимиз онанинг қучоғи бола учун энг биринчи мактаб деб ҳисоблаймиз. Лекин бола она қучоғига келишидан олдинроқ унга асарлар, таъсирлар йиғила бошлайди. Чунончи, бола туғилишидан олдин ота-онанинг қилган яхши амаллари, дуолари ўз натижасини, самарасини бермай қолмайди. Ислом тарихидан бунга бир қанча мисоллар келтиришимиз мумкин. Ҳижрий 80-йилларда бир улуғ зот яшаб ўтганлар. Унинг исми Абдулазиз эди. У Абу Ҳозим исмли улуғ зотнинг зиёратига ихлос билан тез-тез бориб турарди. Кунларнинг бирида Абу Ҳозим Абдулазизнинг ихлоси, хизматлари, садоқатидан хурсанд бўлиб, ҳузуридаги бир бўлак қотган нонни «бу сизга, олиб кетинг» деб берди.\nАбдулазиз бундан жуда хурсанд бўлди. «Аллоҳнинг валийси бўлган зотдан табаррук туҳфа насиб бўлди, энди уни шундай истеъмол қилиш керакки, унинг баракалари тўлиқ ҳосил бўлсин» деган ўйлар билан уйга етиб келди. Аёли билан ҳам маслаҳатлашди.\nВа ниҳоят ўйлай-ўйлай бир қарорга келди. Бу бўлакни учга бўламан ва уч кун рўза тутиб, уч бўлак нон билан ифтор қиламан. Биринчи кун рўза тутиб, бир бурда нон билан ифтор қилди. Иккинчи кун рўза тутиб, иккинчи бурда нон билан ифтор қилди. Учинчи кун рўзасини ҳам тутиб, охирги учинчи бурда нон билан ифтор қилди. Ва ўша тунда Аллоҳ уларга барака ато этди. Улар Умар исмли фарзанд кўрдилар. Бу Умар келажакда буюк Умар ибн Абдулазиз бўлиб етишади. Бу ҳам яхшиликлар ва яхши дуолар натижасидир.\nУрду тилидан «Тарбиявий мақолалар» китобидан таржима қилинди.\nЗамира бинт Ҳусайн Муҳаммад


Томас Дули: «Эртанги ўйинда имкониятларимиз паст» » Скачать музыку бесплатно новинки музыки 2016-2017\nТомас Дули: «Эртанги ўйинда имкониятларимиз паст»\nКомментариев: 0 Просмотров: 154 Дата: 23-03-2016, 09:59 Ўзбекистон миллий терма жамоаси ЖЧ-2018 саралаш босқичи доирасида эртага Филиппинни қабул қилади. Учрашувдан олдин матбуот анжумани ташкил этилди. Унинг дастлабки қисмида меҳмонлар бош мураббийи Томас Дули иштирок этди.— Ажойиб об-ҳаво, чиройли стадион, шароитларнинг ҳаммаси яхши. Таркибимизба муаммолар бор. Эртага яхши ўйин бўлишидан умидвормиз.— Тошкентга кучли таркибни ола кела олдингизми?— Ҳа, бунга ҳаракат қилдим. Айрим футболчилардаги жароҳат туфайли таркибда бўшлиқлар юзага келди. Уларнинг ўрнини тўлдиришга ҳаракат қилдик.— Қандай натижага умид қиляпсиз?— Мен реалистман. Ўзбекистон терма жамоаси гуруҳдаги энг кучли жамоа. Бизнинг гуруҳимиз саралаш гуруҳлари орасида энг кучли гуруҳ. Эртанги ўйинда улкан ваъдалар бера олмайман, аммо яхши ўйнашга ҳаракат қиламиз. Яхши натижага умид қиламиз, яхши таассурот қолдиришга ҳаракат қиламиз. Мусобақа давомида жуда кўп сафарлар қилишга тўғри келди. Эртанги ўйинни ўтказиб олганимиздан кейин яна узоқ сафар қилиб ўз уйимизда ўтадиган КХДРга қарши ўйин учун қайтиб келишимиз керак.— Футболкангизда "We believe" деган ёзув бор экан. Нимага ишонасиз?— Филиппин келажакда Осиёда футболи кучли мамлакатлардан бирига айланишига ишонамиз. Ҳозирда Филиппин аҳолисининг 70 фоизини 14 ёшдан кичик фуқаролар ташкил қилади. Филиппин халқи кўпроқ баскетболга қизиқади. Аммо уларнинг ҳаммаси ҳам баскетбол билан шуғуллана олмайди. Футбол билан шуғулланиш учун баланд бўй керак эмас, маҳорат бўлса кифоя. Филиппиннинг 70 фоиз аҳолиси камбағалликда ҳаёт кечиради. Ёшларда эса футбол орқали ўз мамлакати шарафини ҳимоя қилиш имконияти бор. Мен ишонадиган яна бир нарса, тез орада биз Осиё кубоги мусобақаси финал босқичи иштирокчилари сафига қўшиламиз. Шунингдек, Қатар-2022 саралаш босқичида Филиппин ўзини яхши томондан кўрсатишига ишонамиз.— Ўзбекистонни гуруҳнинг энг кучли жамоаси деб айтиб ўтдингиз. Бошқа жамоалар билан таққослаганда, Ўзбекистоннинг кучи нимада?— Ўзбекистон барча жабҳада гуруҳнинг энг кучли жамоаси. Жисмоний, техник, тактик, тажриба, маҳорат боарсида барча жамоалардан устун. ФИФА рейтинги ҳам ўзи ўзидан юзага келмаган. Бунга ўзига яраша сабаблар бор. Филиппиндаги ўйиндаги 5:1 ҳисобидаги натижа мен учун срюприз бўлган. Биз ўга ўйинга кўрган барча тайёргарлигимиз бир пул бўлган. Илк дақиқа гол ўтказиб юборганимиздан кейин ўйин тақдири ҳал бўлганди. Бундай ҳолатда кучли рақибга қарши ўйинда ижобий натижага эришиш қийин. Яхши ва жуда яхши жамоаларнинг фарқи шундаки, Жуда яхши жамоа сафидаги футболчилар тўғри вақтда тўғри қарор қабул қила олади. Ўзбекистонда бундай футболчилар кўп. Ўзбекистонда Россия, Украина ва бошқа чемпионатларда ўйнайдиган кучли футболчилар кўп. Бизда эса бундай ўйинчилар.— Ўзбекистоннинг кучсиз жиҳатлари нимадан иборат?— Бўлиши мумкин, бордир ҳам. Бизга қарши ўйинда бу камчиликлар минимал даражада. Агар Германия бўлганимизда бу камчиликлардан фойдаланишимиз мумкин эди. Лекин футболда ҳамма нарса бўлиши мумкин. Эртанги ўйинда икки жамоанинг мақсади икки хил. Биз мухлисларни қувонтириш учун ҳаракат қиламиз. ФУтболда ҳамма нарса бўлиши мумкинлигини унутмаслик кераклигини яна бир марта эслатиб ўтамиз.— Таркибда кўп футболчилар йўқлигини инобатга олганди — Тайёргарлик ва кайфият аъло даражада, иштиёқ юқори. Терма жамоага яги таклиф этилганлар ўзларини кўрсатишга ҳаракат қилишади. - деб хабар бермоқда Stadion.uz нашри.


Xiaomi бултурги иккита смартфонига барқарор MIUI 12 прошивкасини тарқатяпти - Terabayt.Uz\nXiaomi бултурги иккита смартфонига барқарор MIUI 12 прошивкасини тарқатяпти\n«Хитойча Apple» яқинда MIUI 12 прошивкалари июль-август ойларида келадиган Xiaomi, Redmi ва Poco смартфонлари рўйхатларини чиқарганди. Шу кунларда компания битта моделига хитойча, яна бирига эса глобал прошивкани тарқата бошлади.\nЎҚИНГ: 16 хил Xiaomi смартфонлари мунтазам MIUI 12 янгиланишларидан маҳрум этиляпти!\nБулардан биринчиси – ўтган йилги флагманларнинг арзонлаштирилган версияси, яъни Xiaomi Mi 9 SE смартфонидир. Хитой бозорига чиқарилган мазкур моделдаги смартфонларга V12.0.1.0.QFBCNXM рақамли апдейт «ҳаво орқали» тарқатила бошлаган, глобал версиядаги прошивка эса ҳали кейинроқ чиқади.\nБарқарор MIUI 12 прошивкаси Xiaomi Mi 9 SE смартфонларига интерфейснинг янгича дизайни, янгиланган анимация, кенгайтирилган махфийлик созламалари, Dark Mode 2.0 тунги режими, Super Wallpaper функцияси, ойналар билан ишлашнинг янги режимлари ва бошқа имкониятлар тақдим этилган.\nЯна бир хушхабар эса ўтган йили тақдим этилган глобал версиядаги Redmi Note 8 Pro смартфонлари эгаларига аталган. Xiaomi улар учун глобал MIUI 12 график қобиғи асосидаги барқарор прошивкани улаша бошлади. Ушбу янгиланиш 12.0.0.4 QGGMIXM рақамига эга бўлиб, «ҳаво орқали» етиб келади.\nXiaomi’нинг таъкидлашича, барқарор прошивка биринчи навбатда MIUI 12 Global Stable Beta дастури иштирокчиларига етиб борган, энди барча Redmi Note 8 Pro’ларга тарқатиляпти.\nXiaomi, Redmi ва Poco смартфонларининг глобал прошивка, глобал версия ва хитойча версиялари, уларнинг ўзаро фарқи ҳақида мана бу мақоламиздан батафсил маълумот олишингиз мумкин.\nЎҚИНГ: Кутилмаганда бенчмаркда Redmi Note 10 қўлга тушди!\n#Redmi #Xiaomi #андроид смартфон #янгиланиш #Xiaomi Mi 9 SE #Тизим янгиланиши #Xiaomi Redmi Note 8 Pro #MIUI 12


ЖИНСИЙ ХАЁТ НИМА УЧУН КЕРАК - DAVOLASH\nЖИНСИЙ ХАЁТ НИМА УЧУН КЕРАК\nАвтор Davo На чтение 6 мин Просмотров 44 Опубликовано 31.10.2017\nЖИНСИЙ ХАЁТ НИМА УЧУН КЕРАК Эркакларнинг жинсий қобилияти уч нарсада:\n1) жинсий ёқтиришлик;\n2) жинсий қўзғолишнинг пайдо бўлиши;\n3) шаҳват отилиб чиқиши ва нормал ўтган жинсий алоқанинг хуш ёқиши билан тугашида намоён бўлади.\nЖинсий ёқишлик ёки жинсий алоқага интилиш — бу жуда мураккаб ҳодиса бўлиб, шартли ва шартсиз рефлекслар жараёнида юзага келади. Яъни, жинсий интилишда фақат гормонларгина асосий роль ўйнаб қолмай, ички ҳамда ташқи шароитлар ҳам бевосита сабабчи бўлади. Бунда сезги органлар иши, яъни аёл кишининг қиёфаси, кийиниши, хуш муомаласи туфайли юз берган руҳий кечинмалар ва ички кимёвий ўзгаришлар катта аҳамиятга эга.\nЖинсий ёқтиришлик ҳисси ёки жинсий алоқага интилиш «либидо» деб аталади. У икки хил йўл орқали: нейрогуморал, яъни ички гормонлар ҳамда марказий асаб тизими орқали келиб чиқади. Либидо таъсирида жинсий олат\nда қўзғолиш пайдо бўлади. Олатнинг қўзғолиши тиббиётда эрекция, уруғ келиши эса эякуляция деб аталади.\nҚўзғалишга ички ва ташқи омиллар сабаб бўлади. Ички омилларга марказий ва сезувчи периферик нервлар кирса, ташқи омилларга простата бези, уруғ халтачаси, жинсий олатнинг бош қисми, кўкрак бези киради. Бўйин ҳамда умуртқа поғонаси нуқталари механик равишда таъсирланганида қўзғалиш пайдо бўлиши мумкин. Баъзан механик таъсиротлар жинсий қўзғалишга камлик қилади. Бунда марказий асаб тизими ҳам ўз вақтида таъсирланиши керак. Бу ҳолда ширин, ўзига ром этувчи сўзлар, эркалашлар ёки қучоқлаганда ўзига хос ҳидлар жинсий (ҳид билиш қобилиятини йўқотганлар бундан мустасно) қўзғалишга олиб келади.\nЖинсий интилишга баъзи таом ва ичимликлар (янги қовурилган балиқ, тухум ҳамда ёғли гўшт, какао, қахва) ҳам таъсир кўрсатиши мумкин.\nХуш ёқиш (оргазм) — бир хотин билан жинсий алоқада бўлганда пайдо бўлиши, иккинчи бошқа бир аёл билан жинсий алоқа қилганда бўлмаслиги мумкин. Оргазм хотин кишининг анатомик тузилишига боғлиқ.\nОргазмда юрак ва қон томирлар функционал ўзгаришга учрайди, юрак фаолияти ошади, қон томирлар кенгаяди, нафас олиш тезлашади. Артеал босим кўтарилади. Бу ҳолат аэкуляциядан сўнг эса пастга тушади. Оргазмдан сўнг чарчаб, бўшашишлик пайдо бўлади.\nЖинсий ожизлик — жуда мураккаб касаллик бўлиб, хилма-хил сабаблар оқибатида келиб чиқади. Унинг келиб чиқиш омилларини асосан икки гуруҳга бўлиш мумкин:\n1. Жинсий органлар касаллиги (бунга инфекция тушиши, шикаст, экзоген ҳамда эндо- ген интоксикацияси — заҳарланиш, нифростения киради);\n2. Умумий касалликлар ёки касаллик келиб чиқишига сабабчи омиллар (бунга кичик тос бўшлиғидаги қон томирларнинг димланиши, гормонлар мувозанатининг бузилиши, генетик нервлар ишининг издан чиқиши киради).\nПотологик сексуал реакция\nБундай ҳолатда киши ўзига ишонмайди ва ишонмаслиги рашк, шунингдек, турли касалликлар, чунончи, энсафалет, грипп, арахноидит, склероз касалликлари туфайли келиб чиқади. Бунда асосан асаб тизими сурункали касалликка учраб, жинсий ожизликка сабаб бўлади. Ушбу касаллик эндокрин гормонлар етишмаслиги туфайли юзага келади.\nАстеник синдром — руҳиятнинг бироз бузилишидир. Бунда киши чарчайди, боши оғрийди, уйқусизлик пайдо бўлади. Бундан ташқари, ёруғлик ва товушни ёқтирмаслик ҳоллари учрайди. Жинсий аъзоси кичрайиб, гўё алоқага ярамайдигандек бўлиб қолгандек туюлади. Баъзан алахлашлар юз бериши Мия ҳолатининг ўзгариши\nМия ҳолатининг ўзгариши билан келиб чиқадиган жинсий ожизлик невроз, невростения, истерия касалликлари билан ифодаланади. Ҳаддан ташқари чарчаш, қаттиқ руҳий изтиробга тушиш, ишхонадаги ёки уйдаги кўнгилсизликлар ва бошқа сабаблар натижасида мия кортикал хизматида функционал ўзгаришлар юз бериб, невроз касаллигини келтириб чиқаради, бу эса ўз навбатида жинсий мойилликни пасайтириб, жинсий алоқанинг тез тамом бўлишига, яъни жинсий ожизликка олиб келади.\nМисол учун П. исмли 26 яшар йигит охирги 4 йил ичида жинсий қўзғолиш жуда пасайиб кетганлиги, жинсий алоқага майли йўқлиги ва қувватсизлигидан шикоят қиллди.\nТекширувда бемор ёшлигида юқумли касаллик билан оғримагани ҳамда ички аъзоларида ҳеч қандай потологик ўзгаришлар йўқлиги, фақат простота безининг бўшашиб кетганлиги аниқланди. Бемор турмуш шароити яхши бўлишига қарамай, иштаҳаси ёмон бўлиб, тез-тез асабийлашар, салга чарчаб қолар, айниқса, жинсий алоқа қилганидан сўнг икки-уч соат беҳол бўлиб ётар экан.\nУнга дори-дармонлардан ташқари ўзини таъсирланишдан сақлаш, жинсий алоқани бир ой тўхтатиши, тамаки чекмаслик ҳамда спиртли ичимликлар ичмаслик тайинланди. 16-18 кундан сўнг бемор аҳволи кескин яхшиланди.\nБошга тушган оғир мусибатлар, жинсий алоқа вақтида венерик касалликлардан ёки ҳомиладор қили,б қўйишдан хавотирланишёшларда кўпроқ учрайди. Бу ҳоллар никоҳнинг биринчи кунидан жинсий қўзғалиш содир бўлмаслиги ёки жинсий алоқа қила олмасликка олиб боради. Бош мия тормозланиши натижасида вужудга келган жинсий ожизлик тиббиётда импотнеция деб аталади. Бу ҳолат турмушда жуда кўп учрайди.\nМисол учун Г. исмли 22 ёшли бемор жинсий алоқасиз ҳам шаҳватнинг тез кетиб қолишидан шикоят этган. Бу ҳодиса унда кейинги 3-5 йил илгари бошланган. 17 ёшидан бошлаб жинсий алоқада бўлган. Бундан ташқари, у доимо онанизм (мастурбация, яъни кишининг ўз шаҳвоний ҳиссини жинсий алоқаларсиз қўзғатиши ёки руҳини қўзғатиб, шаҳвоний ҳиссини уйғотиш) билан шуғулланган.\nКасалликнинг бошланишида уруғ тез оқиб кетаверган, сўнгги йилларда жинсий қўзғалиш пасайиб борган. Баъзан жинсий алоқа тўғрисида ўйлаганда жинсий қўзғалиш бўлмай туриб ҳам, шаҳват кетиб қоладиган бўлган. Текширилганда простота бези ва уруғ дўмбоқчасининг яллиғланиши ҳамда сийдик йўлларида инфекция борлиги аниқланган. Маълум муддат даво қилинганидан сўнг йигит асл ҳолига қайтди. Ҳозирда икки фарзанднинг меҳрибон отасига айланган.\nЯна бир 20 ёшли беморимиз уйланганидан бери хотини билан жинсий алоқада бўлиб келар эди. Кунлардан бир кун тасодифан бегона аёл билан танишиб, у билан жинсий алоқа қилмоқчи бўлган, аммо унда жинсий қўзғалиш содир бўлмаган. У жуда уялиб, руҳан эзилади. Кейинчалик кечалари ҳамда эрталабда жинсий қўзғалиш бўлишига қарамай, хотини билан алоқа қила олмай қолади.\nУни текшириб кўрганимизда жинсий организмларида касаллик топилмади. Бу дард унга марказий асаб тизимининг тормозланиш жараёнида содир бўлганлиги аниқланиб, бир неча кун даволанди. Ҳозирда аҳволи яхши, фарзандли бўлди.\nИкромжон исмли 28 ёшли беморимиз уйланганига 5 йил бўлса-да, фарзанд кўрмасдан турли табиб ва шифокорларда даволанган.\nАммо натижа бўлмай, бир неча бор ўзини осишга ҳаракат қилган. У текшириб кўрилганда бемор сурункали олти йил давомида Россия ўлкасида қурувчилик билан шуғулланганлиги, бундан ташқари уч йил аввал ҳимоясиз равишда нотаниш рус аёлга яқинлик қилганлиги, шундан буён қўрқувда яшаганлиги аён бўлди. Бир неча ой даволанганидан сўнг бемор соғайиб, ҳаётга қизиқиш уйғонди. Ҳозирда икки нафар фарзанднинг севимли отаси.


Янги сайёрага “Майданак” деган ном берилди\nЎзбекистон матбуотининг хабар қилишича, япон олимлари коинотда янги сайёрани топиб, унга Ўзбекистондаги обсерватория номини берган.\nЎзА ахборот агентлиги хабарлар лентасидаги бу сарлавҳага кўзимиз тушиши биланоқ нега “шўрданак” ёки “ёрмаданак” эмас; “аччиқданак” ёхуд “ширинданак”, деб атасалар бўлмасмиди, деган қув фикр шууримиздан учар юлдуздай шувв этиб ўтди.\nСарлавҳаданоқ хулоса қилавериш тўғри эмас, дедик-да, матнни ўқий бошладик.\nУндан маълум бўлишича, “Майданак” – Ўзбекистондаги расадхона.\nУнинг номини японлар ўзлари яқинда очган 22948-инчи астероидга берибди.\nЎзА бу воқеани ўзбек илм-фанининг японлар томонидан “олий” тан олиниши сифатида талқин этган.\nХўш, нима учун японлар юлдузни ўзлари очадию кимоносининг этакларини тутамлаб ўзбеккка таъзим қилади?\nЎзбекистон Республикаси Фанлар академияси Астрономия институти директори, физика-математика фанлари доктори, профессор Шуҳрат Эгамбердиев Озодлик билан суҳбатда бу саволга ҳам жавоб берди.\n- Гарварддаги кичик сайëралар халқаро марказининг навбатдаги циркулярида бизга яхши хушхабар келди. Бу жуда ҳам яхши совға бўлди бизга. Бу хабар шундан иборатки, япон астрономлари очилган сайëралардан бирига Ўзбекистондаги Майданак обсерваториясининг номини беришни таклиф этишди.\nНега ном Ўзбекистондан танланди?\n- Бунинг асоси шундаки, биз япониялик олимлар билан анчадан бери Майданак астрономия обсерваториясида бирга тадқиқотлар олиб борамиз.\nЎзбекистон Республикаси Фанлар академияси Астрономия институти директори, физика-математика фанлари доктори, профессор Шуҳрат Эгамбердиев билан суҳбат бу ерда:\nПрофессор Шуҳрат Эгамбердиев билан суҳбат\n“Майданак” Қашқадарёнинг Қамаши туманида жойлашган\n- Майданакдаги астрономия обсерваторияси Евроосиë ҳудудидаги астрономик объектларни кузатишга энг қулай обсерватория. Ҳозирги кундаги жаҳондаги энг машҳур обсерваториялар Гавай билан Канар оролларининг оралиғида шуларнинг иккаласида жойлашган. Шуларнинг оралиғида Майданак обсерваторияси бу нималарга жуда қулай ҳисобланади. Мустақиллик шарофати билан Майданак обсерваториясида биз халқаро алоқаларни жуда кенг йўлга қўйдик. Шунинг натижасида ҳозир Майданакдаги обсерватория ҳамдўстлик мамлакатларининг ичида энг замонавий асбоб-ускуналар билан жиҳозланган обсерваториялардан ҳам энг яхшиларидан бири ҳисобланади.\nЎзбек астрономлари ҳам сайёра очган\n- 2009 йилда астрономия институтининг ходимлари Майданак обсерваториясида янги сайëра очди. Бу сайëра халқаро астрономия жамияти томонидан қайд этилгандан кейин бу ерда президентимизнинг таклифи билан ана шу сайëрага Самарқанд номи берилди.\n- Ҳозирги кунда Ўзбекистон билан боғлиқ бешта сайëра бор. Ўзбекистония, Хоразмий, Авиценна, Улуғбек ва Беруний.\n- Майданакнинг шароитлари жуда оғир. Тоғ шароити бўлганлиги учун ҳозир у ерда автоном электр таъминоти бўлганда эди, бизга жуда қулай бўларди. Шунинг учун ҳозир биз таклифлар билан чиқаяпмиз. Масалан ўша ерда автоном қуëш энергияси манбаларини қўйганимизда эди, бизга жуда ҳам нима бўларди.\nАстрономия илмида ёшлар кўп\n- 95 фоиз ходимларнинг ëши 40дан пастда.\n“Майданак” астероиди қачон очилган?\nБу мавзуга оид мақоланинг хабар кўриниши сайтимизда чоп этилиши биланоқ бир муштариймиз “астероид – сайёра ёки планета эмас, астероид бу – астероид”, деган эътироз билдирди.\nҲақли танбеҳ. Лекин у Озодликка эмас, ЎзАга айтилиши керак. Астероидни сайёра, деб атаган шу агентлик.\nЎзА яна бир маълумотни нотўғри берган.\nАгентликнинг “Япон олимлари томонидан яқинда очилган кичик сайёра - 22948-инчи астероидга Халқаро астрономия уюшмаси “Майданак” номини берди” жумласидаги “яқинда очилган” деган аниқлама ҳам ҳақиқатга мос эмас\nЧунки, катта куч талаб қилмаган изланишларимиз 22948-инчи астероид ЎзА ёзганидек “яқинда” эмас, балки бундан 13 йил олдин – 1999 йилнинг 2 октябрида очилганини кўрсатди.\nЎзбекистон Республикаси Фанлар академияси Астрономия институти директори, физика-математика фанлари доктори, профессор Шуҳрат Эгамбердиев ҳам буни тасдиқлади.\nОзодлик: Энди японлар очгани айтилаëтган астероид 1999 йилнинг 2 мартида очилган деган ...\nОзодлик: 1999 йилда, 13 йил олдин.\nОзодлик: Нимага бугун айтилаяпти бу?\n- Халқаро астрономия жамияти Японияга маълум квота берди сизлар ном бериш ҳуқуқига эгасизлар деган. Япон олимлари, бизнинг соҳамиздаги одамлари айтганки, биз биттасига Ўзбекистондаги обсерватория номини бермоқчимиз дегандан кейин шу таклиф айнан ўтди. Япония астрономик жамиятидан ҳам ўтди, ундан кейин уни кичик сайëралар маркази тасдиқлаб, Майданакнинг номини берди. Бу бизнинг Майданак обсерваторияси олиб бораëтган ишларнинг жуда катта эътирофи.\nОзодлик: Демак, 22948-астероид 1999 йилда очилган ва унга ном энди берилди.\n- Энди берилди тўғри.


“Ҳайрат айлар тилни гунгу лол ҳам” - Халқ сўзи\n14:24 03 Декабрь 2019 Маданият\nОдам Ато тупроғи устига ўттиз тўққиз кун ғам ёмғири, фақат бир кун шодлик ёмғири ёғилганидан сўнг тупроқдан яралган бу хилқатнинг ҳаёт йўли ҳам қувонч ва ташвишлар қоришмасидан иборат бўлиши табиий. Висол онлари ҳаёт йўлини мунаввар этувчи умид чироғининг сўнмаслиги, ирода синмаслиги учун энг муҳим лаҳзадир. Фироқ зулматидан чиқиб, висол бахтига мушарраф бўлган ошиқ тўсатдан бахтли бўлган кимсадек саросимага тушиб, ишонқирамай қолганини шоир чиройли лутф билан шундай ифода этган:\nМенмудурменким сенинг васлинг муяссардур манга,\nБахти гумраҳдин қачон бу қисса бовардур манга?!\nДийдор ва висолдан ошиқнинг бунчалик ҳаяжонга тушиши сабабсиз эмас. Чунки у ҳижрон айёмида “Бўлмаса ишқ, икки жаҳон бўлмасун, Икки жаҳон демаки, жон бўлмасун” ақидаси шунчаки гап эмас, балки ҳаётий маслаклигини ўз шахсида исботлаган, бунга иқрор келтирган:\nҲар бир ошиқнинг энг улуғ орзуси висолга етишмоқ. Бу йўлда чеккан машаққатлари натижасида бутун оламнинг бор ё йўқлиги аҳамиятсиз бўлиб, яшашдан муддао Ёри азиз дийдори эканига Худонинг ўзи шоҳидлиги Ишқ йўлидаги катта риёзат ва синовлар эвазигагина дийдорга етишмоқ мумкинлигини англатади. Учинчи байтдаги кўнгилга қилинган мурожаатдан ҳам шу маъно янада ёрқинроқ англашилади:\nГар насиб эмди ўшул покизагавҳардур манга.\nИбн Синонинг “Ал қонун фит тиб” асарида келтирилишича, қизил шаробга бодом ва шакар қўшиб истеъмол қилиш юракка қувват беради. Хумор (бош оғриғи)ни бартараф қилади. Тиббий тавсиядан шеър яратиш маҳоратини қуйидаги байтда кўрамиз:\nНе учун базми висол ичинда ичмай бодаким,\nВисол базмида хуморсиз бода ичган ошиққа энди осмондаги ою қуёш ҳам, боғдаги сарву суман ҳам керак эмас. Айрилиқ давронида қуёш ва ой ёрнинг чеҳрасини, сарву суман тик қомати ва бурама сочини эслатган бўлса, висол чоғида буларга ҳожат ҳам қолмайди. Ошиқ ёрнинг чеҳрасида азиз умрини, борлиғида жаннат боғининг роҳатини топади:\nҲамдам ул ойчеҳралик хуршидпайкардур манга.\nСарвни ўртаб, суманни елга бер, эй боғбон,\nКейинги байтда Навоий маҳбубага нисбатан “шабистон меҳри” (кечанинг қуёши) иборасини қўллайди. Мазкур ибора “Лисон ут тайр” достонидаги бир ҳикоятни ёдга солади. Ғазалнинг мазкур байти ҳам ҳикоятдаги ошиқ йигитнинг аҳволига мос келади, деган фикрдамиз:\nКим, шабистон меҳри шамъидин мунаввардур манга.\nНавоий ҳайрат водийсига таъриф бераркан, бу мақомдаги солик тили лол, ақлу ҳушдан бегона бўлиб, замон ва маконни англамай, аслида кимга ва нега ошиқ бўлганини билолмай, ҳайрон ва саргардон бўлишини айтиб ўтади:\nАқл зойил, ҳушни помол ҳам.\nКечау кундузга боқса ҳар неча,\nОнгламас кундузмудур ёхуд кеча...\nМақтаъда Навоий ана шундай ҳайрат ва таажжуб оҳанги билан ғазалга якун ясаркан, унга ёрнинг висоли муяссар бўлганми ёки олам унинг изми ихтиёрига ўтганми билолмай қолганини айтади. Зотан, оламдан муддао бўлган ёр ва тирикликнинг муродига айланган дийдор муяссар бўлгандан сўнг олам муродига етган кишиники бўлур:


БОДОМЗОР SMART HOUSE дан аҳоли нега норози? - Huquq.uz\nДавлатимиз раҳбари Шавкат Мирзиёев 2022 йил кириб келишидан аввал халқимизга йўллаган табригида «Инсон қадрини улуғлаш – юртимизда яшаётган ҳар бир одамнинг ҳуқуқ ва эркинликлари, қонуний манфаатларини таъминлаш демакдир. Бу борада жамиятимизнинг асоси бўлган маҳалла ҳал қилувчи ўрин тутади. Маҳалла тинч бўлса, юрт тинч бўлади. Маҳалла обод бўлса, мамлакат обод бўлади» дея таъкидлаган эди. Бугун ҳудудларда аҳоли учун кўплаб тураржойлар қурилмоқда. Хўш, бу қурилишларда ишлар тартиблими, улар ёндош ҳудудлардаги аҳолида норозилик уйғотмаяптими?\nЯнги қурилаётган уйларнинг аксариятига ҳавасингиз келади. Албатта, бундай чиройли уйларнинг коммуникация тармоқлари ҳам замонавий тарзда бунёд этилишига шубҳа йўқ. Чунки кўп қаватли уйларнинг газ, электр, сув таъминоти ва оқова сув чиқариш тизимида бирор носозлик бўлса, биргина ўша хонадон эмас, кўплаб фуқаролар азият чекиши тайин. Шу сабаб давлатимиз томонидан бу борада талаб кучайтирилган.\nКейинги йилларда қурувчи тадбиркорлар томонидан марказлардаги ҳовли жойларни сотиб олиб, ўрнига кўп қаватли уйлар қуриш авж олмоқда. Боиси аҳоли пунктларида коммуникация тармоқлари бор. Бу эса аксарият ҳолатда замонавий қурувчида барпо этилган уйни инфратузилмалар билан таъминлашда маблағ тежаш имкониятини яратади. Аммо бу янги қурилаётган уйларга ёндош бўлган ҳудуд аҳолисининг норозилигига сабаб бўлмаслиги лозим. Афсуски, бундай ҳолатлар учраб турибди.\nЮнусобод тумани «Бўзсув» МФЙдаги Боғишамол кўчасида қурилаётган 330 та хонадонли «Bodomzor smart house» кўп қаватли тураржой мажмуаси қурилиши ўша ҳудуддаги Хиёбонтепа ва Бодомзор маҳаллалари аҳолисида норозилик уйғотмоқда. Маҳалла фуқаролари кўп қаватли уйлар оқова сув тармоғи маҳалладан ўтган тармоққа уланишидан норози бўлишмоқда. Сабаби мазкур оқова сув тармоғи эскирган, маҳалладаги хонадонлардан чиқаётган оқова сувларни зўрға тортмоқда. Ёғингарчилик бўлса тармоқ сув ҳажмини сиғдира олмай, канализация сувлари қувурлардан чиқиб, кўчаларга тошади. Ҳатто бу сувлар ўнлаб хонадонларга ҳам кириб, иморатларга зарар етказмоқда.\n– Ҳудудда қурилаётган ушбу мажмуа чиройли барпо этилаяпти, – дейди Хиёбон маҳалласи раиси Зафар Икромов. – Фақатгина мажмуанинг оқова сув тармоғи билан боғлиқ ҳолатидан маҳалла аҳолиси норози бўлмоқда. Маҳалламиздаги канализация тизимида муаммо бор. Бу бўйича тегишли ташкилотларга кўп мурожаат қилганмиз. Аммо натижа бўлмади. Энди ўзи муаммо бўлиб турган тармоққа яна 330 та хонадонли мажмуанинг ҳам канализация тизими улаб қўйилса, оқибати нима бўлиши кундек равшан-ку. Хуллас, тармоқ бунча ҳажмдаги сувни тортиб кетолмайди. Қурувчи ташкилот учун маҳалламиздаги тармоққа уланиш қулай. Шу сабабли улар ҳолатни тўлиқ ўрганмасдан улаб кетишмоқчи. Қолаверса, улар учун бу биргина вариант эмас. Йўлнинг нариги томонидан бошқа тармоқ ўтган. Ўша тармоққа уланса, муаммо бўлмайди. Бироқ бу қурувчиларга ёқмаяпти.\nШунингдек, мазкур мажмуанинг ичимлик сув ҳамда оқова сув тармоқларини тортиш ишлари бошланганига қарийб олти ой бўлган. Мажмуага ёндош кўчалар кавлаб ташлангани учун аҳолига ноқулайликлар туғилган. Қайта-қайта мурожаатлардан кейин чуқурлар кўмилган. Аммо ҳанузгача асфальтланмаган. Ёғингарчилик бўлган пайтда кўчага кириш амримаҳол. Ичимлик суви уланаётган жойдаги чуқур бир неча кун аввал қазилган бўлиб, қурилиш ишларини олиб бораётган ташкилот томонидан чуқурдан огоҳлантирувчи бирорта белги қўйилмаган.\n– Ичимлик суви тортиш учун кавлаб қўйилган чуқур бир неча ҳафтадан буён турибди, – дейди шу кўчада яшовчи Ҳасан Тошпўлатов. – Икки кун аввал бу чуқурга Cobalt машинаси тушиб кетди. Хайрият, машинага зарар етса ҳам одамлар шикастланмади. Монтаж ишларини тезроқ тугатиб, кўчани аввалги ҳолатига келтириб қўйишса яхши бўларди. Маҳалла аҳли қийналиб кетди бу тартибсизликлардан.\nМаҳалла аҳолиси билан учрашганимизда, улар бундай уйлар шаҳарга кўрк бўлишини, қурилиш ниҳояланса атрофини ободонлаштириш ишларига камарбаста бўлишларини таъкидладилар. Уларнинг норозиликларига сабаб бўлаётган муаммонинг ечими бор. Фақатгина мутасаддилар эътибор қаратишса бас.


20:18 / 23.09.2017\nҲаёт мураккаб. Кимдир унда бошини баланд туриб, ҳеч кимдан бирон нарса таъма қилмай яшаса, бошқалар исталган йўл билан бўлса ҳам ўзининг олдига қўйган мақсадига эришишга ҳаракат қилади.\nҲаётни жуда қийин, деб нолишга шошилманг. Зеро, шу вақтнинг ўзида сиздан минг чандон ҳам оғир мушкулликларга, синовларга дуч келган одамлар бор эканлиги ёдингизда турсин. Аллоҳ ҳаракат қилган инсонга ризқини бериб туради. Қимирлаган, ҳалол меҳнат қилган одам борки, албатта бунинг роҳатини ҳам кўради.\nАфсуски, шиддат билан, шамолдай елиб ўтаётган бугунги замонда бегоналар-ку майли, бироқ яқинларимизнинг ҳолидан ҳам хабар ола олмаётганимиз бор гап. Турмуш ташвишлари, турли югур-югурларга аралашиб қолиб, ўзимизга қадрли бўлган инсонларни эътиборсиз қолдираётганимиз ҳам учраб туради.\nБироқ, энг асосийси – инсон ҳаётда турли синовларга дуч келиши мумкинлигини ёдда тутинг. Агарда, кимдир сиздан ёрдам сўраса, ишонинг, у буни минг истиҳола билан қилмоқда. Рад этишга шошилманг - эртага сиз ҳам унинг аҳволига тушиб қолишингиз мумкин...\nЭнг осони – қайрилиб кетиш, бироқ тушуниш ва ёрдам бериш учун эса ҳақиқий қалб зарур. Азизлар, атрофдагиларга меҳр ва мурувватли бўлайлик!


КАДРЛАР ҚЎНИМСИЗЛИГИ ИШ САМАРАДОРЛИГИГА ЖИДДИЙ ТАЪСИР ЎТКАЗАДИ - Ўзбекистон овози газетаси\nКАДРЛАР ҚЎНИМСИЗЛИГИ ИШ САМАРАДОРЛИГИГА ЖИДДИЙ ТАЪСИР ЎТКАЗАДИ\nЎзбекистон ХДП Тошкент вилояти кенгашининг навбатдаги пленуми бўлиб ўтди. Унда Ҳаракатлар стратегиясини «Фаол инвестициялар ва ижтимоий ривожланиш йили»да амалга оширишга оид Давлат дастури ижросини таъминлашда партия ташкилотлари ва маҳаллий Кенгашлардаги гуруҳлари иштирокини таъминлаш, жорий йилда бўлиб ўтадиган сайловларга пухта тайёргарлик кўриш масалаларига алоҳида эътибор қаратилди.\n— Ҳар бир соҳада эришилган натижа, иш самарадорлиги кадрлар салоҳиятига бевосита боғлиқ, — деди ЎзХДП Тошкент вилоят кенгаши Ижроия қўмитаси аъзоси, Чиноз туман партия кенгаши раиси Фарҳод Ибрагимов. — Бугунги кунда Тошкент вилоят партия тизимида бюджет пули ҳисобидан маош тўланадиган 45 та штат бирлиги мавжуд бўлиб, йил бошидан буён 14 нафар ходим алмаштирилган. Албатта, кадрлар алмашиниши табиий ҳолат. Аммо йил давомида битта лавозимга тўрт-беш марта ходимлар алмашиниши кузатилгани тизимда муаммо борлигини кўрсатади.\nТуман(шаҳар) ташкилотларидан бўлажак сайловларга депутатликка номзодларни шакллантириб бериш сўралганда, уларнинг аксарияти мансабдор шахсларни номзод сифатида кўрсатган. Ваҳоланки, келгусида ижроия ҳокимият ва вакиллик органларининг алоҳида бўлишини ҳисобга оладиган бўлсак, кўрсатилган номзодлар сайланган тақдирда ҳам депутатлик фаолиятини изчил олиб боролмайди.\nПартия дастурини амалга оширишда, электорат манфаатларини ҳимоя қилишда энг муҳим тузилма депутатлик гуруҳлари ҳисобланади. Сайловларда фуқаролар биздан қанча аъзолик бадали йиғдинг, қанча учрашув ўтказдинг, деб сўрамайди. Ҳудуддаги қайси муаммони ҳал қилганимиз, амалий ишларимиз билан қизиқади, шунга қараб баҳо беради. Юқоридагиларни ҳисобга олган ҳолда, партия депутатлик бирлашмалари фаолияти самарадорлигини ошириш, уларга ёрдам кўрсатиш мақсадида Марказий Кенгаш ва вилоят кенгаши ходимларини қисқартириш ҳисобига барча туман Кенгашларида ижрочи котиб вазифаси таъсис этилди. Афсуски, улар бугунги кунда самарали ишлаяпти, дея олмаймиз. Ҳатто айрим ижрочи котиблар ўз иши нимадан иборатлигини ҳам билмайди.\nМафкура, тарғибот ва ташвиқот масалаларида ҳам камчиликлар йўқ эмас. Партия тизимидаги кадрларнинг сиёсий билимини ошириш бўйича ўқув машғулотлар тизимли равишда йўлга қўйилмаган. Хусусан, Қуйи Чирчиқ, Оққўрғон, Ангрен, Янгийўл туманларида бу масалада сусткашлик кузатилган.\nЭнг ачинарлиси, туман(шаҳар) кенгашлари томонидан тайёрланаётган ҳисоботларда қўшиб ёзиш ёки бошқа ташкилотлар ҳисоботидан кўчирма олиш, бошқа ташкилотнинг ишини ўзиники қилиб кўрсатиш ҳоллари учраяпти. Булардан кўринадики, ҳали камчиликларимиз кўп. Вақт эса кутиб турмайди. Фаолиятимизни танқидий таҳлил қилиб, хато ва камчиликлар бошқа такрорланмаслиги учун чоралар кўрилиши лозим, деб ўйлайман. Тадбирбозликдан воз кечиб, тарғибот-ташвиқот ишларининг сонига эмас, сифатига эътибор қаратилса, мақсадга мувофиқ бўларди.\nПленумда Ўзбекистон ХДП Уставига асосан Тошкент вилоят партия кенгаши раиси лавозимига Сайёра Файзиева сайлангани маълум қилинди.\nЎзбекистон ХДП Марказий Кенгаши раиси ўринбосари Улуғбек Вафоев Тошкент вилоят партия ташкилотининг қамрови ҳам, имкониятлари ҳам катта экани хусусида сўз юритди. Янги раҳбар Сайёра Файзиеванинг узоқ йиллар ижро органларида ишлаб, тўплаган тажрибаси ҳудудда партия нуфузини янада оширишга хизмат қилишини таъкидлади.\n— Бугун эришилган ютуқлар ҳақида гапиришдан кўра олдимиздаги вазифалар, амалга оширилиши лозим бўлган ишлар хусусида кўпроқ ўйлаш лозим, — деди Улуғбек Вафоев. — Депутатлик гуруҳининг ахборотини тингладик. Албатта, депутатларнинг зиммасидаги вазифа оғир, масъулияти катта. Шуни ҳисобга олиб, ноибларга ёрдам бўлиши учун ижрочи котиблар лавозими жорий этилди. Вилоят кенгашларида бўлим очилди. Бугунги ахборотнинг эса хатбошисигина вилоят Кенгашидаги депутатлар фаолиятига тегишли маълумотлардир, қолгани туман Кенгашларидаги депутатлик гуруҳларининг бажарган ишлари... Агар ҳар бир ишга виждонан, масъулият билан ёндашилса, бундай камчиликлар, янада аниқроқ айтсак, ўз вазифасига юзаки қараш, «бўлаверади» қабилида иш тутиш ҳоллари учрамасди.\nТошкент шаҳар партия кенгашининг пленуми ҳам танқидий-таҳлилий руҳда ўтди. Унда шаҳар, туман партия кенгашлари масъуллари, партия депутатлик гуруҳлари аъзолари иштирок этди.\n— Фуқаро мурожаатини беэътибор қолдиришга ҳеч биримизнинг ҳаққимиз йўқ, — деди халқ депутатлари Тошкент шаҳар Кенгашидаги ЎзХДП гуруҳи аъзоси Лола Илиева. — Улар бизга ишонч билдириб, ўз муаммосини айтдими, унинг ечими борасида тинмай изланишимиз шарт. Шуни ҳисобга олган ҳолда, уйма-уй юриб, режа асосида партия ташкилотлари раҳбарлари, депутатларнинг сайёр қабуллари ўтказилди. Натижада 3500 нафарга яқин фуқаро билан мулоқотда бўлинди. 460 мурожаат қабул қилиниб, 70 фоиздан ортиғи ижобий ҳал этилди. Қолган мурожаатлар ижроси назоратга олинган.\nШунингдек, партия гуруҳларида 64, доимий комиссияларда 13, сессияларда эса 10 масала кўрилди ва тегишли қарорлар қабул қилинди.\n— Бугун одамларнинг фикри анча ўзгарди, — деди Ўзбекистон фахрийларининг ижтимоий фаолиятини қўллаб-қувватлаш «Нуроний» жамғармаси Тошкент шаҳар бўлими раиси Рустам Колонов. — Ким билан суҳбатлашманг, у ўзини ўйлантираётган муаммо юзасидан қайсидир ташкилотга мурожаат қилса, масала ечим топишига ишонмоқда. Бу катта ўзгаришдан далолат беради, ҳар бир масъул ўз ишига виждонан ёндашиши, кўпроқ одамлар орасида юриши лозимлигини англатади. Акс ҳолда, халқ унга муносиб баҳони бериб қўяди.\nЯна бир муҳим масала. Биз тадбир, пленумларда чиройли буклетлар тайёрлашга, узундан-узоқ маърузалар қилишга зўр берамиз. Қоғозларда ишларни чиройли қилиб кўрсатамиз. Аслида амалий ишларни кўпайтириш керак. Тошкент шаҳар партия кенгаши ва «Нуроний» жамғармаси ҳамкорлик меморандуми имзолади. Ўйлайманки, бу ҳамкорликдаги амалий ишларимизнинг дебочаси бўлади.\nРеспубликамизнинг бошқа ҳудудларида ҳам пленумлар ўтказиляпти.\nСанжар ШОТЎЛАГАНОВ олган суратлар.


Google ва Twitter қўшма янгиликлар хизматини ишга туширмоқда » Скачать музыку бесплатно новинки музыки 2016-2017\nGoogle ва Twitter қўшма янгиликлар хизматини ишга туширмоқда\nКомментариев: 0 Просмотров: 501 Дата: 13-09-2015, 12:53 АҚШнинг Google ва Twitter интернет-компаниялари мобиль қурилмалар, биринчи навбатда смартфонлар учун қўшма ахборот-янгиликлар хизматини ишга туширмоқда. Бу ҳақда Business Insider нашрига асосланиб Kun.uz хабар берди.Дастурнинг ўзига хос жиҳати шундан иборатки, у турли нашрларга ўз материалларини Google ва Twitter интернет-ресурсларида жойлаштириш имконини беради. Ҳозирда бу узилиш билан содир бўлмоқда. Бунда кўп ҳолларда фойдаланувчилар ўзларини қизиқтириб қолган мақола билан танишиш учун нашр сайтига киришга мажбур бўлмоқдалар. Google ва Twitter’нинг янги дастури ўзгача йўлни таклиф қилмоқда – эндиликда мақолалар тўла ҳажмда дарҳол пайдо бўлади.“Компания ривожланишида мустақил дастурчиларнинг иштирокини кўзда тутувчи очиқ тизимларни яратмоқда. Кўринишича, қолган ижтимоий тармоқлар ҳам ўзларида шундай дастурларни ишга туширадилар”, деб таъкидланмоқда нашрда.


7та қон гуруҳига оид фактни ҳамма билиши шарт | LifeHaq.uz\nТабиатда тўртта қон гуруҳи мавжуд бўлиб, улар инсон ва унинг организми тўғрисида кўп нарсаларни тушунтириб бериши мумкин.\nМана ўша 4та қон гуруҳи:\nI — 1-қон гуруҳи;\nII — 2-қон гуруҳи;\nIII — 3-қон гуруҳи;\nIV — 4-қон гуруҳи.\nҚон гуруҳингизни билиш орқали ўзингиз ва организмингизни яхшироқ тушунишни ўрганасиз.\n1. Фойдали маҳсулотлар:\n1-қон гуруҳи: гўшт, балиқ ва сабзавотлар. Сут маҳсулотлари, ишлов берилган таомлар ва ортиқча ейишдан ўзингизни тийинг.\n2-қон гуруҳи: вегетарианча таомлар, балиқ, товуқ гўшти ва йогурт. Дуккаклилар, аччиқ маҳсулотлар ва қаҳвадан воз кечинг.\n3-қон гуруҳи: сут маҳсулотлари, қўй гўшти, балиқ, сабзавотлар ва чой. Алкоголь ва консервантларни истеъмол қилмаган маъқул.\n4-қон гуруҳи: сарҳил, экологик тоза маҳсулотлар. Қувватни олиб қўядиган қовурилган таомлардан узоқроқ юринг.\n2. Шахсият типи:\n1-қон гуруҳи: ишбилармон, тиришқоқ, эътиборли, зийрак.\n2-қон гуруҳи: раҳмдил, тартибли, самарали, етакчи.\n3-қон гуруҳи: медитатив, мослашувчан, дўстона самимий, натижага йўналган.\n4-қон гуруҳи: оқил, сокин, кучли, эркин фикрлайдиган.\n3. Стрессга муносабат:\n1-қон гуруҳи: наслдан ўтадиган ғазабланиш онларининг эҳтимоли мавжуд. Ёқимли нарсаларни кўриш сокинликни тиклашга ёрдам беради.\n2-қон гуруҳи: юқори таъсирчанлик, стрессдан ўнгланиш учун кўп вақт керак бўлади. Кўп миқдорда сув ичиш тинчланишга ёрдам беради.\n3-қон гуруҳи: асосан тинч, аммо баъзида ҳиссиётларини назорат қилмайди ва жаҳли чиқади. Секин нафас олиш орқали мувозанатни қайтариши мумкин.\n4-қон гуруҳи: стрессни жуда яхши енгади, ўзидан чиқариш ўта мушкул. Фаоллик ва жисмоний юкламалар зўриқишни йўқотишга ёрдам беради.\n4. Ёғ тўпланишига мойиллик:\n1-қон гуруҳи: номунтазам овқатланиш ортиқча ёғ тўпланишига сабаб бўлади.\n2-қон гуруҳи: гўштли ва таркибида шакар бўлган маҳсулотлардан ёғ тўплайди.\n3-қон гуруҳи: қовурилган таомлар ва нонни яхши ўзлаштирмайди.\n4-қон гуруҳи: ҳаракатсизлик туфайли ёғ тўплайди.\nРезус-фактор (Rh) — қон гуруҳининг муҳимлиги бўйича иккинчи тизимидир. У ижобий ёки салбий бўлиши мумкин.\nИжобий резус-фактор D-антигенга эга, салбий резус-фактор эса йўқ. Агар бўлажак онанинг резуси салбий, бўлажак отаники эса ижобий бўлса, резус-низо хавфи юзага келади ва у қуйидаги асоратларга олиб келиши мумкин:\nгемолитик хасталик — эритроцитларнинг парчаланиши;\nҳомила эритробластози — ҳомилада етилмаган эритроцитларнинг ишлаб чиқилиши.\nТўғри даволаш ва маълум профилактика чоралари ҳомилани сақлаб қолишга ёрдам беради. Онадан ҳомилага антитаналар ривожланишининг олдини олиш учун аёлга ҳомиланинг 28-ҳафтасида ҳамда бола туғилганидан кейин 72 соат давомида қон плазмаси инъекциясини юбориш зарур.\n6. Қон гуруҳлари бўйича мослик:\n1-қон гуруҳи 1-гуруҳдан қон олиши мумкин, аммо ҳамма учун универсал донор ҳисобланади.\n2-қон гуруҳи 2- ва 1-гуруҳлардан қон олади ҳамда 2- ва 4-гуруҳлар учун донор бўлади.\n3-қон гуруҳи 3- ва 1-гуруҳлардан қон қабул қилади, 3- ва 4-гуруҳлар учун донор бўлиши мумкин.\n4-қон гуруҳи қон қабул қилиш бўйича универсал, аммо фақат 4-гуруҳ учун донор бўла олади.\n7. Плазма бўйича мослик:\n1-қон гуруҳи универсал қабул қилувчи ҳисобланади, аммо фақат 1-гуруҳга плазма беради.\n2-қон гуруҳи 2- ва 4-гуруҳлардан олиши мумкин, лекин фақат 2- ва 1-гуруҳларга донор бўлади.\n3-қон гуруҳи 3- ва 4-гуруҳлардан қабул қилиб, 3- ва 1-гуруҳларга донор бўла олади.\n4-қон гуруҳи плазмани фақат 4-гуруҳдан олади ва барча қон гуруҳлари учун универсал донор саналади.\n12/07/2020 10:50:52 41 0 Манба: telegra.ph


Никоҳ - бу ҳаловатми ёки ҳалокат?\n24 Январь 2018 14:31 870\nОила ҳаётнинг абадийлигини таъминлаш воситаси бўлиб, у – ворислар ота-она бошлаган ишни давом этишини амалга оширувчи муқаддас даргоҳ. Бу даргоҳ миллатнинг урф-одатларини сақлашга кўмаклашиб, шу билан бирга оила, келажакда фарзандлар қандай инсон бўлиб камол топишига таъсир кўрсатадиган тарбия ўчоғидир.\nЗеро, Ўзбекистон Республикаси Конституциясининг ўн тўртинчи боби ҳам алоҳида оилавий муносабатларга бағишланиб, ўз ичига тўртта моддани олади. Жумладан, Бош қомусимизнинг 63-моддасида оила жамиятнинг асосий бўғини эканлиги ҳамда жамият ва давлат муҳофазасидалиги мустаҳкам белгилаб қўйилган.\nМаълумки, никоҳ – никоҳга кирувчи шахсларнинг ўзаро ихтиёрийлиги, тенг ҳуқуқлилиги ва никоҳ тузиш ёшига етганлиги талаблари асосида тузилади.\nБарчамиз оилада туғилиб, вояга етамиз, вақти келгач ўзимиз ҳам оилали бўламиз. Бу ҳаётнинг давомийлиги ва абадийлиги белгисидир. Бир яқин танишимизнинг фарзанди ота-онасининг орзу-ҳавасини рўёбга чиқариб, оила қурди. Никоҳ ўқилиб, ёш келин-куёв бахтли ҳаётга қадам қўйди. Уларнинг қувончи чексиз, орзулари бисёр, келин ўз ота-онасиникида ўрганган ишларни келинлик уйида сидқидилдан бажариб, оила аъзоларига тансиқ таомлар тайёрлаб уларни лол қолдирди. Ширинсўз келинининг муомаласидан қайнона-ю қайнотанинг қалби ёришиб, “ўғлимизга келин танлашда адашмабмиз, қудаларимиз жуда оқила ва фаросатли қиз тарбиялабди” деб дуо қилишди.\nОрадан ойлар, кунлар ўтиб ўғил набирали бўлишди. Ота-онанинг яна бир азалий орзуси ушалди. Набирали бўлишди, улардан бахтлироқ инсонлар йўқ, албатта. Яхши ниятлар билан қудалар набира учун элга дастурхон ёзиб, туй қилишди. Йиллар ўтиб, кўп набирали бўлишди. Йигит-қизлар тинч ва осойишта ҳаётда яшаган оилада таълим-тарбия топиб, элга, юртга ва оиласига садоқатли инсонлар бўлиб вояга етишди.\nАммо шу ўринда таъкидлаб ўтиш жоизки, қани эди барча янги ташкил этаётган оилалар шу каби рисоладигидай бўлса. Минг афсуслар бўлсинки, ҳозирги кунга келиб жамиятимизда нотинч ва ноқобил оилалар ҳам учраб турибди.\nКелинг, шу ўринда айрим оилаларнинг ажрашиб кетишининг асосий сабабларини чуқурроқ ўрганиб чикадиган бўлсак, улар қуйидагилардир:\nНикоҳдан ўтаётган шахсларнинг оила қуришга тайёр эмасликлари, тўй ўтгач оила аъзолари ўртасидаги ҳурмат, ҳамжиҳатлик йўқолиши, ҳамма низолар моддий ашёларнинг етарли даражада қилинмаганлиги, келин тарафидан берилаётган сарполар куёвнинг қариндошларига манзур бўлмаганлиги оқибатида келин улар томонидан камситилиши, келиннинг ота-онаси эса шаънига ёқимсиз сўзлар айтилиши ва натижада келинлар тарафидан бунга нисбатан кескин эътирозлар билдирилиши сабаб бўлмоқда.\nШунингдек, айрим оилаларда ёши улуғ отахон ва онахонлар "ҳаётлигимизда набирамизнинг тўйини кўриб қолайлик" деган мақсадда қизни шошилиб узатишади. Натижада ушбу қизалоқ барча муаммоларнинг ўчоғига айланади. Яъни, куёвни билмай-танимай турмушга чиққанлиги, уй-рўзғор ишларини уддасидан чиқолмаётганлиги ва охир-оқибат у турмушга чиқишни хоҳламаганлиги, уни мажбурлаб беришганлиги маълум бўлади ва оила дарз кетади. Айтингчи, азиз юртдошим, наҳот кекса отахон ва онахонларимиз тўйни кўриб қолиши шунча жабр талаб этса!? Бу бир йигит-қизнинг ҳаётини қурбон этилишига арзийдими? Бундай ҳолатларга сабаб бўлувчи омилларни яна кўплаб келтириш мумкин.\nАзизлар! Оила бу муқаддас ва шубҳасиз азиз макондир. Шундай экан, бу маконга қадам кўяр экансиз, покиза туйғулар туйган ҳолда у манзил сари етаклаб бораётган жуфтингизни қай даражада сизга мослигини ўрганиб чиқинг, чунки танлов ҳамиша сизнинг ихтиёрингизда бўлади ва шу танловингиз сизни ҳаловатга олиб бориши муқаррардир. Акс ҳолда...\nКосонсой туман ФҲДЁ бўлими мудираси\n2016-12-30 11:59:40 883\n2017-02-26 18:11:16 4582


Beeline абонентлари Super Visa хизмати билан роумингда 90% гача чегирмали қўнғироқларларни амалга оширишлари мумкин » Ўзбекистон янгиликлари – Zamin.uz\nБир кун муддатга 20 бепул дақиқаларни қўлга киритиш учун *110*333# кодини теришнинг ўзи кифоя. Пакетга уланишнинг баҳоси $5,90. Пакетдан ташқари дақиқалар нархи $0,29.\nПакетга Ўзбекистонга ва ташриф буюрган давлатга қўнғироқларни амалга ошириш шунингдек роумингдаги барча кирувчи қўнғироқлар учун дақиқалар киритилган. Имтиёзли тарифлар Россия, Қозоғистон, Арманистон, Грузия, Қирғизистон ва Тожикистонда Beeline тармоқларида CAMEL-роумингда рўйхатдан ўтганда, Укаринада Киeвстар оператори тармоғида, Италияда эса – Wind оператори тармоғида амал қилади.\nТеглар: киритиш ўтганда ўзи тармоғида тарифлар Компания Beeline\nBeeline Саудия Арабистон роумингидаги барча SMS ва қўнғироқлар учун Умра вақтида чегирма бермоқда


Лондон операсини забт этган ўзбек - BBC O'zbek\nЛондон операсини забт этган ўзбек\nСамарқандлик опера қўшиқчиси Нажмиддин Мавлонов - дунёдаги энг нуфузли опера театрларидан бири бўлмиш Лондон Қироллик опера театри (Royal Opera House) саҳнасида роль ўйнаган илк ўзбекистонлик тенор.\nУ ҳозирда Пуччинининг "Тоска" операсида Тосканинг севгилиси Марио Каварадосси қисмини ижро этмоқда. Тоска ролида эса операнинг энг машҳур прима донналаридан бўлган Анжела Гиоргиу.\nБугун Нажмиддин Мавлоновга берилган Каварадосси ролини Лучано Паваротти айни саҳнада бир неча бор ижро этган. Тоска қисмини эса яна бир машҳур сопрано - Мария Каллас куйлаган.\n1732 йилда асос солинган бу даргоҳ саҳнасида чиқишни ҳар бир опера қўшиқчиси орзу қилади. Бу ҳар бир опера қўшиқчиси учун жуда кўп эшикларни очадиган маскандир.\n37 ёшли Нажмиддин Мавлонов ўсмирлигида қўлига илк марта гитара олганида, сўнгра эстрада қўшиқларини айтиб вилоятларидаги концертлар ва тўй-маракаларда хизмат қилганида, бир кун келиб бу каби шарафга муносиб топилишини тасаввур ҳам қилмаганини айтади.\nОлти ёшида отасининг вафот этиши унга тезда ҳунар ўрганиб, тўрт фарзандни боққан тикувчи онасига ёрдам беришга мажбур қилди. Юрагида мусиқага бўлган муҳаббати жўшиб турса ҳам, у ганчкорлик ва қурувчилик билан ўз таълимини молиялади.\nУнинг саҳнадаги муваффақиятини кўрган онаси ўз вафотидан аввал ўғлига оқ фотиҳа берди. "Агар яхши куйлаб, янги чўққиларга эришсанг, мени ҳам бахтли қиласан ва мен узоқ яшайман", - деб айтганди унга онаси.\nНажмиддин Мавлоновни нозик дидли лондонлик опера мухлисларлари олқишларга кўмдилар. "Мен "Тоска"ни бу саҳнада 20 мартадан кўп кўрган бўлсам керак, лекин бу йигит энг яхши Марио Каварадоссилардан бири бўлди. Мен уни италян деб ўйлабман. Ҳеч нуқсон топмадим ундан", - дейди ёнимда ўтирган томошабин қария.\n"У Ўзбекистонданми? Ажойиб! Сизларда опера борми?" - дейди мен интервалда суҳбатлашган аёл томошабин. "Бу жуда катта масъулият талаб қиладиган роль, Тоска - оғир опера. Бу ўзбек тенор уни маромига етказиб ижро этди", - дея қўшимча қилади у.\nМавлонов бир неча йилдан бери Москвадаги Станиславский ва Немирович-Данченко театрида доимий шартнома асосида куйлаб келади. Бу йил унинг Бельгиянинг Опера Влаандерен театри, Исроил опера театри ва Москвадаги Большой театрларида роллар ижро этиши мўлжалланган.\nУ Би-би-си студиясида меҳмон бўлди.


Эъзоз ва эҳтиромдан мамнун отахон\nБугунги дориломон кунларимизга етишимизда жон олиб, жон бериб курашган инсонлар ҳақида гап кетганда Балиқчи туманидаги Ифтихор маҳалласи, Алвон кўчасида яшовчи Болтабой ота Аҳмедовнинг номи ҳам алоҳида ҳурмат ва эҳтиром билан тилга олинади. Табаррук отахон бу йил 99 баҳорини қарши олди. Унинг кўзларида кўрган-кечирган кунларига шукроналик, ўз ҳаётидан мамнунлик акс этиб туради.\nБолтабой Аҳмедов айни 20 ёшга тўлганида юртимиз бошига қора кунлар келди. Иккинчи жаҳон уруши бошланди. Кўплар қатори у ҳам Ватан озодлиги учун гулдек оиласини ташлаб, фронтга кетди.\nРоссиянинг Ленинград, Ростов-Дон шаҳарларини немис босқинчиларидан озод қилиш учун бўлган қонли жангларда қатнашди. Жанглардаги мардлиги, жасорати учун қатор медаллар билан тақдирланди.\nУрушдаги аёвсиз жанглардан омон қолган Болтабой ота қишлоғига қайтиб яна қайноқ меҳнат қучоғига шўнғиди. Узоқ йиллар туман матлубот жамиятида уста бўлиб ишлади. Турмуш ўртоғи Рўзихон ая билан 4 ўғил, 2 қизни ўстириб эл қаторига қўшди. Бугун фарзандлари, невара-чеваралари ардоғида кексалик гаштини суришдек бахтга эришган бобо тинчлик деган неъматни нақадар улуғлигини, унинг қадрига етиш кераклигини, Президентимиз ва Ҳукуматимиз кўрсатаётган эъзоз ва ғамхўрликдан боши кўкка етаётганини айтишдан чарчамайди.\nҲа, инсон шаъни, унинг қадр-қиммати ва манфаатлари энг олий қадрият ҳисобланган Ўзбекистонда ҳалол меҳнат қилган, эл-юрт бахт-саодати учун курашган инсонлар ҳамиша эъзоз ва эҳтиромда. Бугунги тинч, фаровон ҳаётимиз йўлида курашган, меҳнат қилган Болтабой ота сингари табаррук инсонларнинг умр йўллари биз учун ҳамиша ибратдир.\nШу рубрикадаги бошка янгиликлар: « ЁРДАМ ҚЎЛИНИ ЧЎЗАЙЛИК! КАРАНТИН ЎҚИТУВЧИ ВА ЎҚУВЧИЛАРГА НИМА БЕРДИ? »


Ташқи меҳнат миграцияси агентлигининг ўзи одам...\n16.07.2018 21:14 1 20375\nҚуйидаги мақолани ўқиган кишида беихтиёр шундай савол туғилса, ажабмас. Йўқса, нега Ўзбекистон Республикаси Бандлик ва меҳнат муносабатлари вазирлигининг Ташқи меҳнат миграцияси агентлиги ўзи хорижга ишга жўнатган 62 нафар Ўзбекистон фуқаросининг ҳуқуқларини ҳимоя қилмади? Аксинча, уларни алдаб ишга жўнатиб, ҳеч бир меъёрларга тўғри келмайдиган оғир шароитларда қолдирди, қарздор қилиб қайтарди. «ЎзА» нашрида чоп этилган муаллиф Воҳид Луқмоннинг мақоласида шу оғриқли масала тафсилотлари баён этилади. Ушбу мақолани тўлиғича эътиборингизга ҳавола қиламиз.\nҲИСОБОТ ҲАҚИҚАТГА ЗИД\nМаҳаллаларда ва оилаларда ижтимоий-маънавий муҳитни ўрганиш ҳамда аниқланган муаммоларни бартараф этишга кўмаклашиш бўйича Республика ишчи гуруҳи жорий йилнинг 25 июнь – 2 июль кунлари Наманган вилоятининг Норин туманида фаолият олиб борди. Бир ҳафта мобайнида 57 маҳалладаги 25650 хонадонга кирилди. Натижада 5400 дан ортиқ муаммо аниқланиб, уларнинг қарийб 60 фоизи ўрнида ҳал этилди.\nКўп жойда бўлгани каби ишсизлик Нориндаги энг катта муаммолардан бири. Туманда 106 минг нафар меҳнатга лаёқатли аҳоли бўлиб, ҳисоботларда улардан 4377 нафари ишсиз экани қайд этилган. Бироқ қайси хонадонга кирманг, икки-ёки уч нафар ишсизга дуч келасиз. Демак, асл ҳолат бошқача. Келтирилган расмий маълумот тўғри эмас.\nНориннинг иқтисодий кўрсаткичлари вилоят даражасидан анча паст. «Норин пахта тозалаш» акциядорлик жамияти тумандаги ягона йирик ишлаб чиқариш корхонаси ҳисобланади. Аҳолининг катта қисми, асосан аёллар, ёлланма ишчи сифатида фермер хўжаликлари, хусусий ер эгалари далаларида меҳнат қилиб, кунига ўртача 15-20 минг сўмдан пул олади. Ишсизликнинг энг самарали ечими саналган тадбиркорликни ривожлантириш, оилавий бизнесга кенг имкон ва шароит яратиб бериш борасида ҳам талай муаммолар мавжуд.\nМасалан ўтган даврда туманда 70 та кичик бизнес субъекти фаолияти йўлга қўйилган бўлса, йил бошидан буён уларнинг 27 таси тугатилган. Ҳисобот давридаги 6 миллион долларлик экспорт режаси атиги 31 фоизга бажарилган. Туманда юзлаб бўш турган бинолар ва объектлар бўла туриб, тадбиркорлик билан шуғулланиш истагини билдирганлар жой муаммосига дуч келмоқда.\nВалижон Бакиров хонадонидаги суҳбат салом-алик, ҳол-аҳвол, қишлоқ хўжалик касб-ҳунар коллежини битирган ўғлининг ишсизлиги, газ баллон ололмаётгани, Низомий кўчасини асфалтлаш ҳақидаги гап-сўзлар билан тугаши мумкин эди. Бироқ бир четда қимтиниб турган Одина опа Бакированинг ҳам қандайдир «дарди» бордек туюлди бизга.\n— Буни айтишим тўғрими-йўқми, билмайман, – деди Одина опа оҳиста гап бошлар экан. – Кимнингдир устидан шикоят қилмоқчи эмасман. Лекин Президентимиз топшириғи билан юрган экансизлар, давлат ташкилотига ишониб, оғир кунларни, руҳий қийинчиликларни бошдан кечирганимизни билиб қўйишларингиз керак, деб ўйлайман.\nУ «ҳозир», деди-да ичкарига кириб, бир даста қоғоз кўтариб чиқди: шартномалар, сертификатлар, йўлланмалар, тиббий маълумотномалар, суғурта полюси, квитанциялар, темир йўл чипталари... Ўзбекистон Республикаси Бандлик ва меҳнат муносабатлари вазирлигининг Ташқи меҳнат миграцияси агентлигига тааллуқли бу ҳужжатларга кўз югуртириб, опа билан бафуржа гаплашишимиз кераклигини тушундик. Кечга томон Норин тумани ҳокимияти биносида жойлашган 5-Ишчи гуруҳ штабида учрашдик.\n«БИЗГА БЕРИЛГАН ВАЪДАЛАР ЁЛҒОН ЭКАН»\nШу йилнинг 5 июль куни Олий Мажлис Қонунчилик палатасида аҳоли бандлигини таъминлаш бўйича олиб борилаётган ишлар муҳокама қилинди. Унда Ўзбекистон Республикаси Бандлик ва меҳнат муносабатлари вазири Шерзод Кудбиев чиқиш қилиб, Ўзбекистон Республикаси Президентининг 2017 йилнинг апрелида Россия Федерациясига Давлат ташрифи давомида Ўзбекистон Республикаси ва Россия Федерацияси ўртасида «Ўзбекистон фуқароларини Россия ҳудудида вақтинчалик меҳнат фаолиятларини амалга ошириш учун ташкиллаштирилган тартибда танлаб олиш ва ишга жойлаштириш бўйича Ҳукуматлараро Битим» имзолангани ва ҳар икки давлат томонидан ратификация қилинганини таъкидлади.\nМаълумотларга кўра, Ташқи меҳнат миграцияси агентлиги орқали 2017 йилда 922 нафар, 2018 йилнинг 5 ойи давомида эса 380 нафар фуқаро Россияда ишга ва 12,5 мингга яқин нафар фуқарога агентлик, унинг ҳудудий филиаллари ҳамда меҳнат органлари томонидан маслаҳат бериш, рўйхатга олиш ҳамда имтиёзли чипталар берилиши орқали Россияда меҳнат фаолиятини олиб боришига кўмаклашилган.\n– Наманган вилоят Бандлик ва меҳнат муносабатлари бошқармаси тавсиясига кўра 2017 йилда Ташқи меҳнат миграцияси агентлигига мурожаат қилдим, – дейди Одина Бакирова. – Ўзбекистон ва Россия ўртасидаги Битимга мувофиқ бизга Санкт-Петербург шаҳрида жойлашган «Грифон Пресонал» масъулияти чекланган жамияти томонидан иш таклиф қилинди. МЧЖ бош директори Татьяна Николаевна Хорламова бошчилигидаги мутахассислар барчамизни имтиҳондан ўтказди. Кўзда тутилган тўловларни тўладик. Тиббий текширувлардан ўтдик. Қисқа муддатли бўлса-да, ўқитишди.\n«Грифон Пресонал» Бош директори Т.Н.Хорламова билан имзоланган шартномага кўра Бахриддинова Одинахон Паттаевна тикувчи вазифасига ишга олинган. У иш жойига, яъни Барнаул шаҳри, Кулагина кўчаси, 8-уйда жойлашган фабрикага 2017 йилнинг 1 август куни етиб бориши керак эди. Шартноманинг 5-бандида, тариф ставкасига мувофиқ, ишчига соатига 125 рубль ҳақ тўланиши шунингдек, ўрнатилган тартибда мукофот пуллари берилиши назарда тутилган. Қатъий ўн бир соатлик иш куни белгиланган ва ишчи ҳафтанинг шанба-якшанба кунлари дам олиш ҳуқуқига эга экани қайд этилган.\nТашқи меҳнат миграцияси агентлигининг «Фейсбук» ижтимоий тармоғидаги ишга жалб қилиш бўйича тарқатган эълонида талбгорлар темир йўл чипталарини имтиёзли нархларда сотиб олишлари мумкинлиги айтилган бўлса-да, Одина Бакирова Тошкент-Барнаул поездига чиптани 770 164 сўмга – тўлиқ нархда сотиб олиб, 2017 йилнинг 14 июль куни йўлга чиқади ва 17 июль куни иш жойига етиб боради.\n– Кетишимиздан аввал бизга Россиядаги яшаш жойимизнинг видео тасвирларини кўрсатишди. Тўрт кишилик шинам хона, барча қулайликларга эга ҳаммом, ошхонани кўриб, очиғи қувониб кетдим, – дейди Одина опа. – 800-1000 доллар атрофида ойлик берамиз, кунига ўн бир соат ишлаб, шанба-якшанба кунлари дам оласизлар, иш жойингизга автобусда элтиб қўямиз, дейишди. Ҳеч бўлмаса 500 доллардан беришса ҳам бир ойда олган қарзимдан қутуламан, деб ўйладим. Аммо етиб борганимиздан кейин бизга ваъда қилинган нарсаларнинг барчаси ёлғон экани ойдинлашди.\nБизни ташландиқ бир болалар боғчасига жойлаштиришди. Очиғи, Нориндаям бунақа хароб жой бўлмаса керак. Эшик-деразаси йўқ, сувоқлари кўчиб кетган, томидан чакка ўтавериб шифтлари моғорлаган бинога 62 нафар киши кирдигу видеода кўрганларимиз сароб эканини тушундик. Айни ёзнинг чилласида кетган бўлсак-да, Барнаул анча салқин жой экан. Устига-устак кун ора ёмғир ёғади. Иш бошлагунимизча бир ой вақт ўтди. Яшаш жойимизни ўзимиз бир амаллаб эпақага келтирдик. Наманганда, Тошкентда, Барнаулда тиббий кўрикдан ўтган эдик. Ҳамма маълумотномаларда «Соғлом» деб хулоса беришган. Бироқ зах ерда ётавериб, иш бошланмасидан кўпчилик касал бўлиб қолди.\nБулар ҳали ҳолва экан, асосий қийинчиликлар кейин бошланди. Шартномада 11 соатлик – 7.00 дан – 20.00 гача иш вақти кўрсатилганига қарамай, кеч соат 23.00 гача ишладик. «Нормани бажара олмаяпсизлар», деб шанба-якшанба кунлари ҳам дам беришмади. Соат 13.00 дан 14.00 гача тушлик. Ўзингиз ўйланг, одам 6 соат оч-наҳор ишаши мумкинми?\nКЎПЧИЛИКНИНГ БОШИДАГИ КЎРГУЛИК\nОдина опа берган телефон рақамлари орқали у билан бирга ишлаган бошқа юртдошларимизни ҳам топиб, улар билан ҳам суҳбатлашдик.\nОлтиной Каримова – Андижон вилояти, Андижон тумани, «Тўққизбоғ» МФЙ, Ҳакан қишлоғида истиқомат қилади. 1978 йилда туғилган. Оилали, икки нафар фарзанди бор:\n– Ташқи меҳнат миграцияси агентлигидан Жасур деган йигит, фамилияси эсимда йўқ, бизга бош бўлиб борган эди. Шароитни билди, тўғирлаймиз, деди, лекин ҳеч нарса ўзгармади. Унинг ўзини қайтиб кўрмадик ҳам. Ётоқ жойимиз билан фабрика ораси икки километрлик йўл. Ҳар куни яёв бориб-келамиз. Кечки 23.00 да ишхонадан чиқсак, етиб келгунимизча бир соат вақт ўтади. 62 кишига битта газ плитаси. Овқат қилишимиз керак. Уруш-жанжални тасаввур қилаверинг энди. Эрталаб 7.00 да етиб боришимиз учун яна вақтли туришимиз керак. Ярим кечаси, оч-наҳор келган бўлсак, яна ишга ўз вақтида етиб бориш учун барвақт туришимиз лозим бўлса, қачон дам оламиз?\nИш бошлаганимизга бир ой бўлмасидан ўн кишини малакаларинг талабга жавоб бермайди, деб ишдан бўшатиб юборишди. Ваҳоланки, ҳаммамиз имтиҳондан ўтиб борган эдик.\nДавлат буюртмаси асосида униформалар тикканмиз. Биз билан ишлайдиган маҳаллий аёллар икки кун ишлаб, икки кун дам оларди. Ортиқ тиксак тикдикки, улардан кам маҳсулот тикканимиз йўқ. Лекин корхона маъмурияти бизни нормани бажаролмасликда айблагани айблаган эди.\nТашқи меҳнат миграцияси агентлиги ва Одина Бакирова ўртасида тузилган «Ўзбекистон Республикаси фуқароларини чет давлатларда иш билан таъминлаш бўйича хизматлар кўрсатиш тўғрисида»ги шартноманинг «Россия Федарациясида меҳнат қилиш шартлари» бўлимининг 4.5-бандида «Фуқаронинг Россия федерациясида меҳнат қилиш давридаги иш вақти Россия федерациясининг меҳнат қонунлари билан белгиланган иш вақти давомийлигидан ортиқ бўлмаслиги лозим. Ҳафта давомидаги иш вақти иш берувчи ва фуқаро ўртасида тузилган меҳнат шартномаси асосида белгиланади», деб кўрсатилган.\n4.6-бандда эса «Фуқарони иш вақтининг нормал муддатидан ташқари ишларга жалб қилишга йўл қўйилмайди», дейилади.\nҚАРЗ ОЛИБ КЕТГАН ЭДИМ, ҚАРЗ ОЛИБ ҚАЙТИБ КЕЛДИМ\nЖўрақулов Сирож – Жиззах вилояти, Шароф Рашидов тумани, Ҳамид Олимжон МФЙ, Тоқичилик қишлоғида яшайди. 1995 йилда туғилган. Тумандаги иқтисодиёт касб-ҳунар коллежини битирган:\n– Шартномада бизни шогирд (ученик) деб кўрсатишган. Уч ойлик синов даврида шароитга кўникишимиз, иш ўрганишимиз лозим эди. Биз шароитга кўникиш ўрнига ўзимиз учун шароит яратиш билан шуғулландик. Корхона дастлабки кундан бизга «мастер» талабини қўйди. Норма кундан-кунга оширилаверди. Биз билан борган ҳамюртларимиз орасида ёши катта аёллар ҳам бор эди. Айниқса, улар жуда қийналди. Чарчоқ, уйқусизлик, тўйиб овқатланмаслик ҳаммамизни ҳолдан тойдирди. Қирқ икки кун ишладик. Турли баҳоналар билан 7 минг рубл атрофида пул беришди, холос. Кўпчилик иш жойини ташлаб чиқиб кетди. Биз Ўзбекистонга қайтдик.\nҚарз олиб кетган эдим, қарз олиб қайтиб келдим. Ота-онамнинг, қишлоқдошларимнинг олдида уятдан бошим ҳам.\nМансурова Адиба – Сирожнинг онаси, 2-гуруҳ ногирони:\n– Ўғлим давлат томонидан ишга юбориляпти-ку, деб хотиржам бўлибман. Ҳаётимиз яхши томонга ўзгаради, деб ишонибман. Шунинг учун иккиланмай 3 миллион сўм қарз кўтаргандик. У эса яна қарзга ботиб, зўрға қайтиб келди. Топганимиз қарз тўлашга кетяпти. Уларни ишга жўнатганлардан бирортаси нега қайтиб келдинг, у ёқда ҳолинг нима кечди, деб сўрамади.\nP/S: Одина Бакирова: Ташқи меҳнат миграцияси агентлигининг www.migration.uz расмий сайтида Россия федерациясининг Ростов, Тула, Курск вилоятларидаги тикувчилик корхоналарига ишга жўнатиш бўйича эълон жойлаштирилган. Ўша – бизга ваъда қилинган 20 минг рублдан 40 минг рублгача иш ҳақи, 11 соатлик иш куни ва бошқа ижтимоий пакетлар ҳақидаги маълумотларни ўқиб, ишқилиб ваъдалари ёлғон бўлиб чиқмасин-да, аёл боши билан мусофирликни бўйнига олган опа-сингилларимнинг ҳақ-ҳуқуқлари паймол бўлмасинда, дея илтижо қиламан ҳар доим.\nодам савдоси Ташқи меҳнат миграцияси агентлиги юртдошларимиз\nҲуқуқ 19/11, 17:59\nҲодиса 13/11, 16:48\nҲуқуқ 16/10, 11:10


ОФИЦЕРЛАРДАН СОВҒА ОЛГАН БОЛАЖОНЛАР\nБолажонларнинг кулгисичалик самимий табассум бўлмаса керак. Айниқса, совға олган кичкинтойларнинг қувончи чексиз бўлади. Пойтахтимиздаги 507-сонли мактабгача таълим ташкилотида ҳарбий хизматчилар болаларга турли хил ўқув қуроллари, ўйинчоқлар тортиқ қилишди.\nТошкент автомобиль йўлларини лойиҳалаш, қурилиш ва эксплуатацияси институтининг ҳарбий кафедраси масъул офицерлари ташкил этган мазкур тадбирдан мақсад, Президентимиз томонидан илгари сурилган бешта муҳим ташаббусни амалга ошириш, боғча тарбияланувчилари дилида ҳарбий-ватанпарварлик туйғуларини камол топтириш, иқтидорли кичкинтойларни рағбатлантиришдан иборат.\nТадбир давомида ҳарбий кафедра талабалари ука-сингилларига қўшиқлар, Ватан ҳақида шеърлар ижро этиб берган бўлса, боғча тарбияланувчилари ҳам ўз навбатида меҳмонларга рақс ва чет тиллардаги шеърлардан айтиб беришди.\n– Бугунги учрашув ҳар жиҳатдан самимий ва файзли ўтди, – дейди Тошкент автомобиль йўлларини лойиҳалаш, қурилиш ва эксплуатацияси институтининг ҳарбий кафедраси бошлиғи подполковник Ихтиёр Саидов. – Шеър айтиш, расм чизиш, рақс каби йўналишларда тенгдошларига ўрнак бўлган болажонларга кафедрамиз томонидан китоблар, ўйинчоқлар ҳадя этдик. Нигоҳлари порлаб турган бу дилбандларимиз эртага юртимизнинг муносиб авлодлари бўлишига ишонамиз.\n– Бугун боғчамизга аскар акаларимиз келишди, – дейди Камронбек Олимов. – Чиройли расм чизганим учун менга қалам ва китоблар совға қилишди. Катта бўлсам, мен ҳам акаларимга ўхшаб ҳарбий бўламан.


Тожикистонлик эр-хотин 7 ўғли билан Сурияга кетди\nТожикистон ҳуқуқ-тартибот идораларининг маълум қилишича¸ Восе районида яшаб келган тўққиз кишилик оила икки ой олдин Сурияга жўнаб кетган. Тожикистон ҳуқуқ тизимлари бу оилага нисбатан жиноий иш қўзғади ва уларни халқаро қидирувга берди.\nХалқаро майдонда Суриядаги жиҳодий гуруҳларга қарши ҳарбий кураш фаоллашган бир даврда¸ Тожикистоннинг Восеъ туманида яшаб келган 43 яшар Субҳон Қосимов хотини ва етти боласини олиб Сурияга кетиб қолган.\nБу оила яшаган маҳалла раисаси Амина Гулмадовага кўра¸ бу оила Восеь марказида ижарага олиб яшаб келган уйни ҳуқуқ ходимлари муҳрлаб кетган.\n- Ҳуқуқ идоралари Қосимовларнинг икки ой олдин Сурияга чиқиб кетганини аниқлади. Қосимовнинг онаси ҳам маҳалламизда яшайди. Шўрлик она¸ бу хабардан кейин бутунлай ëтиб қолди¸ дейди маҳалла раисаси.\nВосеь район ички ишлар бўлими расмийсининг Озоди мухбирига билдиришича¸ ушбу оилага нисбатан жиноий иш қўзғатилган ва улар халқаро қидирувга берилган.\nАйни пайтда¸ бу расмий тўққиз жонлик оиланинг қандай қилиб Сурияга чиқиб кетганига оид тафсилотларни билдирмади.\nСубҳон Қосимовнинг катта опаси Баргигул Қосимова Озоди билан суҳбатда укасининг пул ишлаш мақсадида Сочига кетгани¸ у ерда сабзавот сотиб¸ оиласига пул жўнатиб турганини айтади. Опасига кўра¸ ўтмишда Субҳон наркоман бўлган.\n- Укам нима учун Сурияга кетганини билмайман. У олдин наркотикларга ружуь қўйган эди. Уни бу балодан қутқаришга қанча ҳаракат қилмайлик¸ барибир охирига тузалмади. Шундан кейин¸ Сочига кетди. Телефон қилиб¸ наркоманликдан жуда тез қутулганини айтди. Хотини билан болалари Тожикистондан қачон¸ қандай чиқиб кетганини билмай ҳам қолибмиз. Кейин Ироқдан телефон бўлди. Бошда ҳар кун телефон қилди¸ уруш йўқ¸ ҳаммаси жойида деди. Яқинда укамнинг икки ҳафта олдин ўлгани¸ хотинининг азада юргани ҳақида хабар келди. Телефонда хотини умуман шикоят қилмайди. Еттита ўғли қолди. Каттаси 17 да¸ кичиги 5 ëшда¸ дейди Субҳон Қосимовнинг опаси.\nТожикистон ҳуқуқ идораларига кўра¸ биргина Кўлоб вилоятидан Сурия ва Ироқдаги “Исломий давлат” сафига қўшилганлар сони 100 нафарга етган. Айтилишича¸ уларнинг камида ўнтаси ҳозиргача ўлган.\nИШИД сафидаги тожикистонликлар умумий сонининг мингдан ошгани¸ улардан ўлганлари сонининг эса¸ 150 ка етгани тахмин қилинади.\nТирик қолганларнинг ҳаммасига нисбатан Тожикистон Жиноят Кодексининг 401-моддаси бўйича жиноий иш очилган¸ халқаро қидирувга берилган.\nЎз фуқароларининг террорчи гуруҳлар сафига қўшилиши олдини олиш учун Душанбе ҳукумати кескин тадбирлар қўлламоқда.\nХусусан¸ мамлакат қонунчилигига киритилган янги ўзгартишга кўра¸ хориждаги жангавор амалиëтларда қатнашганлик учун жазо кучайтирилди ва 12 йилгача қамоқ жазоси белгиланди.\nАйни пайтда¸ ўз ихтиëри билан ватанига қайтганларга амнистия ваъда қилинмоқда.\nЎтган йили ана шу амнистия асосида 50 нафар тожикистонликнинг авф қилингани айтилмоқда.


Спорт 20.09.2019 140\nҚарши шаҳрида "Биз буюк юрт фарзандлари - терроризм, диний экстремизм ва миссионерликка қаршимиз" шиори остида спартакиада бўлиб ўтди.\nЁшларни турли ёт ғоялардан асраш, уларни ватанпарварлик, миллий қадриятларимизга ҳурмат ва садоқат руҳида тарбиялаш мақсадида анъанавий тарзда ўтказиб келинаётган мазкур мусобақа бу гал янада кенг қамровли ва шукуҳли кечди.\nСпартакиадада нафақат ёшлар, балки нуронийлар, оилавий жамоалар ҳам иштирок этди. Жумладан, Қарши шаҳридаги "Нуронийлар маскани"да шахмат мусобақаси ташкил этилди. Унда вилоятнинг турли ҳудудларидан келган 40 нафардан ортиқ нуроний "ақл баҳси"да беллашди.\nҚизғин ва баҳсларга бой кечган мусобақада 1-ўринни Қарши шаҳрилик Раҳим Ражабов қўлга киритган бўлса, 2-ўринни шаҳрисабзлик Хайрулло Тўраев эгаллади. Эътиборли томони, 3-ўрин ҳам Шаҳрисабз шаҳри вакили Зафар Примовга насиб этди. Шаҳрисабз туманидан келган Тошпўлат Раҳимов эса "Энг ёши катта шахматчи" номинацияси ғолиби сифатида эътироф этилди.\nШунингдек, умумтаълим мактаблари ўқитувчилари ва ходимлари, уларнинг фарзандлари ўртасида "Отам, онам ва мен - спортчилар оиласимиз" шиори остида ўтказилган оилавий эстафета мусобақаси ҳам жўшқин руҳда кечди. Оилалар бир қатор шартлар бўйича эпчиллигу чаққонликларини намойиш этишди. Уларнинг ҳаракатлари ҳакамлар томонидан баҳолаб борилди.\nЯкуний натижаларга кўра, 1-ўрин Шаҳрисабз тумани жамоасига насиб этган бўлса, 2-ўринни Китоб тумани, 3-ўринни эса Чироқчи тумани жамоалари қўлга киритди.\nБундан ташқари, ўқувчи ёшлар ўртасида сузиш, стол тенниси ҳамда спринт (эстафета), олий таълим муассасалари талабалари ўртасида армрестлинг ва кураш, тиббиёт ходимлари ўртасида эса футбол бўйича мусобақалар ташкил этилди.\nСпартакиадада умумий ҳисобда ўн минг нафардан зиёд киши (уч минг нафардан ортиғи хотин-қизлар) иштирок этиб, спортда ҳам ўз иқтидорларини намоён қилдилар.\nСпорт мусобақаларининг ғолиб ва совриндорлари диплом ва қимматбаҳо совғалар билан тақдирланди.\nСпартакиада вилоят санъат усталари, талабалар ва ёш истеъдод эгалари томонидан намойиш этилган ажойиб шоу дастури билан якунланди.\nСуратларда: спартакиададан лавҳалар.


Snapdragon 865 процессорли илк смартфон расман тақдим этилди, лекин уни ким чиқарди? - Terabayt.Uz\nSnapdragon 865 процессорли илк смартфон расман тақдим этилди, лекин уни ким чиқарди?\nКуни кеча биз Snapdragon 865 платформаси базасидаги ҳали тақдим этилмаган Xiaomi флагманининг «жонли» расмини эълон қилган эдик. Бироқ бошқа бир, унчалик танилмаган хитойлик компания ундан аввал ушбу чипсет асосида смартфон намойиш қилди!\nУшбу компаниянинг номи ҳам қизиқ – у «8848» деб номланади. Qualcomm Snapdragon 865 платформасига асосланган смартфон эса 8848 Titanium M6 5G моделидир. Бешинчи авлод уяли алоқа тармоғини қўллаб-қувватлаши номидан ҳам кўриниб турган бу қурилма ҳали кейинги йил савдога чиқарилади.\n8848 Titanium M6 5G диагоналига 6,01 дюймлик AMOLED-экран, 12 гигабайтлик тезкор ва нақ 1 терабайтлик доимий хотира билан таъминланган.\nЎҚИНГ: Энг кучли процессорли, лекин атиги 280 долларлик флагманни қарши оламиз!\nУнинг бош камераси, гарчи 64 мегапикселлик датчикка эга бўлса-да, интерполяция технологиясини қўллаган ҳолда 100 мегапикселлик аниқликда суратга ола билади.\nМазкур смартфон билан бирга компания ўзининг «ақлли» ёрдамчи сервисини ҳам тақдим этди. Бироқ бу – Google ёки Яндекс’даги сингари «сунъий онг» эмас, балки... қўнғироқларни қайта ишлаш марказида ўтирувчи ҳақиқий одамдир! Бу каби персонал ёрдамчилар, масалан, қимматбаҳо автомобиллар ишлаб чиқарувчиларда бўлади. Афтидан, «8848» компанияси ўз мижозларини шундай «лакшери-сервис» ташкил этишни маъқул кўришгандир. Унинг анъанавий овозли ёрдамчилардан афзаллиги бўладими-йўқми – буниси ҳали номаълум, чунки сервис ҳам келаси йил ишга тушади.\n#5G #Android смартфон #янги технологиялар # 5G смартфон #5G-смартфони #8848 Titanium M6 5G #8848


Ироқдаги асирларни қатл қилган ИШИД жаллоди ўзбек болакай экани аниқланди\n27 июн 2022, Тошкент вақти: 13:49\nËш ўзбек бола Ироқнинг Мосул шаҳрида қўлида пистолет билан одамларни ўлдирмоқда\n9 ноябрь куни ИШИД га нисбат берилиб тарқатилган 14 минутлик видеолавҳада ўзбек болакай дохил 4 жаллоднинг Мўсул шаҳрида асирларни қатл қилгани акс этган. Бола жаллоднинг исми видеода Абубакр – ўзбекий деб ëзилган. БМТ инсон ҳуқуқлари бошқармаси матбуот котиби Равин Шамдасанининг билдиришича¸ ораларида 10 яшар ўзбек болакай ҳам бўлган тўрт ИШИД жаллоди¸ улар назарида “жосус” дея билинган тўрт нафар асирни қатл қилишган.\nОзодлик тасарруфида мавжуд бўлган 14 дақиқалик “қатл видеосида” 10 яшар чамаси ҳимоя рангли кийим кийган кўзойнакли болакайнинг ўзбек экани иддао қилинади. У норинж ранг ўлим кийимини кийган боши тақир асирни тўппонча билан отиб ўлдиргани акс этади. Қатл олдидан Россиядан экани айтилган ўспирин чечен акценти аралаш рус тилида гапириб “Биз сизларни уйларингизга бориб ўлдирамиз ва ҳар қандай кўппак- Путин сизга кўмак бера олмайди” дея таъкидлайди. Учта камера суратга туширган тасвир финалида қатл қилинган асирларнинг ариққа тушиб кетгани акс этган.\nБМТ воизига кўра¸ видеотасвир ҳақиқатдан ҳам ИШИДга оид:\n“Бу конкрет ҳодиса акс этган видеонинг ҳаққонийлигини бизнинг Ироқдаги мутаҳассиларимиз аниқлади. Видеода тўрт болакай одамларни отаëтгани акс этган. Видеога кўра асирларни қатл қилган болакайлардан бири Ўзбекистондан¸ яна бири Россиядан ва икки нафари Ироқдан” дея билдирди Равин Шамдасани БМТ радиосида қилган чиқишида.\nМаълум бўлишича, Мўсулдаги қатлда иштирок этган болалар ИШИДга оид “Ҳалифат шербаччалари” лагерининг тарбияланувчиларидир.\nОзодлик ўтган йили суҳбатлашган ИШИД сафидаги ўзбек жангариси Мухторовнинг айтишича¸ бу болалар “ҳалифаликнинг келажаги” ўлароқ "тарбия" топмоқда.\nОта-оналарига эргашиб Марказий Осиëдан Шом диëрига келиб қолган бу болакайларнинг ИШИД пропагандаси учун қурол бўлаëтгани янгилик эмас.\nЎтган йил бошида ИШИД пропагандаси қозоқ болакайнинг “жосус”ларни қатл қилганини намойиш қилган эди.\nВидео охиридаги тасвирда бола қозоқ тилида ”Мен кофирларни бўғизлайдиган мужоҳид бўлишни орзу қиламан”¸ деган гапни айтган эди.\nҚотилликни ижро этгaн болaкaйлар Марказий Осиëдан Суриягa оилaси билaн боргaнлардан бири экaни тaхмин қилинмоқдa.\nОзодлик тасарруфидаги маълумотларга кўра¸ Покистондаги ўзбек қуролли гуруҳлари оиласида туғилган болалардан ҳам мужоҳидлар етиштирилмоқда.\nСолдат болалар муаммоси бўйича Москвадаги университетлардан бирида тадқиқот олиб бораëтган ўзбек рухшуноси Наргиза Абдуллеванинг микрофонсиз суҳбатига кўра¸ бу муаммо эртага Ўзбекистон учун бош оғриғи бўладиган масаладир:\n-Уруш ва қатл даҳшати болалар шуурига шок каби таъсир қилиб улар руҳиятини издан чиқаради. Ички тормоз каби воситаларни йўққа чиаради. Бундай болаларни жамиятга интеграциясиз узоқ ва қийин жараëндир. Лекин БМТ нинг ЮНИСЕФ дастури асосида ҳар йили Африка ва дунëнинг бошқа оловли нуқталаридаги минглаб солдат болалар интеграцияси бўйича тажриба мавжуд. Бу тажриба асосида ўзбек бола солдатларини ҳам жамиятга қайтариш мумкин¸ дейди суҳбатдош. Унга кўра болалиги ўйингоҳ эмас¸ қонли жанггоҳларда кечаëтган бу болалар ўзбек жамияти эртаси учун таҳдид сифатида кўрилмоқда.


02:24Янги мавсум — янги рақам: Фатидан Ибрагимовичгача 3 02:00Olamsport: Оксана Чусовитинанинг муваффақияти, Конор жирканч иш қилди ва бошқа хабарлар 0 01:57Лига 1. ПСЖ, "Монако"да ғалаба ва бошқа натижалар 0 01:51Ла Лига. "Барселона" "Вильярреал" дарвозасига жавобсиз 4 та тўп киритди, Фатидан дубль 18 01:45А Серия. Роналдунинг голлари "Ювентус"га 1 очко олиб берди 41 01:40ПСЖ "Челси" хавбекини ижарага олиш ниятида 1 01:31ОЧЛ. Ҳамдаллаҳ "Ал Насср"ни чорак финалга олиб чиққан ўйиндан қайноқ ГАЛЕРЕЯ 0 01:15ОЧЛ. Ғарб минтақасида чорак финалнинг барча иштирокчилари маълум 16 01:00АПЛ. "Вест Хэм" "Вулверхэмптон"га ҳеч қандай имконият қолдирмади, Боуэнндан дубль 1 00:42ОЧЛ. "Ал Насср" "Ал Таавон"ни мағлуб этиб, чорак финалга йўл олди 4 00:15Ла Лига. Лопеснинг дубли "Атлетик"ка ғалаба келтирди ва бошқа натижалар 0 00:08"Шанхай Шеньхуа" ҳужумчиси Стефан Эль-Шаарави Италияга қайтиши мумкин 0 00:05Спортчилар ижтимоий тармоқларда (Sunday) 0 23:42Роналду – энг обрўли спортчи 9 23:21Ла Лига. "Барселона" – "Вильярреал". Бошланғич таркиблар маълум: Коутиньо асосийда! 38